Uvaženi zastupnici, uvaženi gosti, otvaram 26. sjednicu Zastupničkog doma Parlamentarne skupštine Bosne i Hercegovine. Pored zastupnika, na sjednicu su pozvani i nazočni su predsjedatelj Doma naroda gosodin Špirić, predsjedatelj i članovi Predsjedništva BiH gospoda Belkić, Križanović i Radišić, pedsjedatelj Vijeća ministara gospodin Mikerević i članovi Vijeća ministara, predstavnici OHR-a, OSS-a, predstavnik EU, Promatračke misije u BiH, predstavnici ambasada koji su izrazili interes da prate današnje zasjedanje. Konstatiram da je sjednici nazočno 36 zastupnika i da možemo raditi i odlučivati. Izostanak je opravdao uvaženi zastupnik gospodin Ljubomir Kovačević, također, uvaženi zastupnig gospodin Amor Mašović. Znači, sjednica ima kvorum za rad i odlučivanje. Pozdrvljam sve nazočne zastupnike i goste, kao i predstavnike sredstava javnog informiranja. Uvažena gospodo zastupnici, vi ste uz poziv za sjednicu dobili prijedlog dnevnog reda sa dvije točke. 1. To je Prijedlog proračuna institucija BiH i međunarodnih obveza BiH za 2002. godinu. 2. Prijedlog zakona o izvršenju proračuna BiH i međunarodnih obaveza BiH za 2002. Također, od prošlog zasjedanja su nam ostale tri točke za koje ja predlažem da se dodaju u nastavku ovog dnevnog reda. Radi se: 1. Formiranje privremene komisije radi utvrđivanja činjenica u vezi sa prodajom oružja; 2. Formiranje istražne komisije za ispitivanje slučaja pronalaska oružja u Mostaru; 3. Donošenje rezolucije u vezi sa upotrebom terminologije u skladu sa Dejtonskim sporazumom. Ja bih, mi ćemo sada otvoriti raspravu o dnevnom redu, ali ja bih sugerirao, da možda, obzirom da je ovo bio i dogovor i predstavnika klubova parlamentarnih stranaka i svi smo to zajedno dogovarali. Ako je moguće da današnjoj sjendici osim ove dvije i ovo što nam je ostalo da ne dodajemo druge točke dnevnog reda, da ne opterećujemo ovu sjednicu a mi ćemo se u nastavku dogovoriti o organiziranju vrlo brzo još jedne sjednice da riješimo sve ono što je prošlo proceduru. Ali, evo, otvaram rasprvu o prijedlogu dnevnog reda. 2 Da li se neko javlja? Ako se ne javlja, zaključuje. Zahvaljujem. Predlažem da, ipak,obzirom i na ove tri točke koje se dodaju da se mi izjasnimo da prihvaćamo ovakav dnevni red. Ko je za? Hvala. Ima li protiv? Nema. Suzdržanih? Nema. Na osnovu rezultata glasanja konstatiram da je od 36 nazočnih 36 glasalo za. Znači, konstatiram da je dnevni red usvojen kako je predviđeno. Znači, ovih pet točaka a to je: 1. Prijedlog Proračuna institucija BiH i međunarodnih obaveza BiH za 2002.; 2. Prijedlog zakona o izvršenju Proračuna institucija BiH i međunarodnih obaveza BiH za 2002.; 3. Formiranje privremene komisije za utvrđivanje činjenica u vezi prodajom oružja Izraelu-Kamerunu; 4. Formiranje istražne komisije za ispitivanje slučaja pronalaska oružja u Mostaru; 5. Donošenje rezolucije u vezi s upotrebom terminologije u skladu sa Dejtonskim sporazumom. Prelazimo na prvu točku dnevnog reda. Ad.1. Prijedlog Proračuna institucija BiH i međunarodnihobaveza BiH za 2002. Kao što znate 21. svibnja dobili smo u parlamentrnu proceduru novi prijedlog proračuna i novi prijedlog zakona o izvršenju proračuna institucija i međunarodnih obaveza BiH za 2002. Tad smo dobili i obavijest od predlagatelja da se raniji prijedlozi proračuna i zakona povlače iz procedure. Kolegij je odmah sukladno članku 106. Poslovnika skratio rokove za razmatranje i donošenje ovih akata zbog rokova koje treba da ispoštujemo, da bi zadovoljili uvjete, koji su postavljeni od strane MMF-a, kako bi BiH mogla pristupiti razgovorima potpisivanju Stend bay aranžmana. Ustavno-pravna komisija mišljenje o prijdlogu proračuna dostavila je 23.5. Nadležna Komisija za financije i proračun 28.5. razmatrala je i Prijedlog proračuna i podneseni amandmani. Ja se nadam da ste izviješće Komisije dobili danas. Bez obzira na ove skraćene rokove, biće neophodno danas da mi provedemo proceduru i u prvom i u drugom čitanju. Mi smo se, također, dogovorili da one amandmane koje Komisija ne usvoji da ćemo kao Kolegij pustiti da ihuvaženi zastupnici, ako ocjene za potrebnom brane u ovoj parlamentarnoj proceduri. Otvaram raspravu u prvom čitanju, znači o načelima i principima. Da li neko ispred Ustavne komisije ima potrebu. Napominjem, dobili ste izviješće. Ustavno-prvna komisija je dala ustavni osnov da ova dva prijedloga imaju ustavni temelj. Ako nema, da li predstavnici Komisije za financije i proračun žele uzeti riječ? Nema. Da li, prije prelska na raspravu, znači, rasprava će biti u prvom čitanju. Da li članovi Predsjedništva kao predlagatelji žele riječ. Ima predsjedatelj Predsjedništva BiH gospodin Beriz Belkić.
Hvala gospodine predsjedavajući, poštovani poslanici, naravno da nije riječ o želji nego je riječ i o obavezi da za ovako važna dva dokumenta je bitno da i predlagač kaže 3 nekoliko riječi. Dakle, ja nastojeći da ne ponovim ono što je predsjedavajući rekao, da vas samo podsjetim da je Predsjedništvo na sjednici, posebnoj sjednici održanoj 20. maja 2002. godine, a na osnovu inicijative Vijeć aministara, koja je prouzrokovana, zasnovana na činjenici da je Skupština BiH donijela Zakono sukcesiji, či sadržaj je imperativno nametao potrebu da se postojeći prijedlog budždeta i zakon o izvršenju budžeta iz januara o.g. izmijeni, tragom rješenja, koja su utvrđena Zakonom o sukcesiji. Dakle, polazeći od te činjenice Predsjedništvo je na toj sjednici posebnom imalo pred sobom dvije, dva modela, dvije vrste mogućih promjena i Predsjedništvo se opredijelilo za sljedeća rješenja, koja imate pred sobom. Naravno, tačno je da smo mi povukli raniji prijedlog budžeta iz januara mjeseca, kao i zakon koji ga je pratio i utvrdili novi prijedlog budžeta BiH za ovu godinu, kao i zakon o izvršenju budžeta za 2002. godinu. Također smo tom prilikom preporučili, zatražili od Vijeća ministara da se poslanicima obezbijedi i izvještaj o izvršenju budžeta za 2001. godinu. Ja se nadam da vi to imate ovdje pred sobom. Kada je riječ o samom sadržajuprijedloga koji imate pred sobom i o kojem ćete danas rasprvljati i odlučivati, dužan sam da vam kažem kad je riječ o budžetu, dakle, o dokumentu budžeta Predsjednitvo ga je utvrdilo jednoglasno onakav kakav vi imate pred sobom. Kada je riječ o zakonu o izvršenju budžeta, postigli smo prilično visok stepen saglasnosti. Razišli smo se u načinu raspolaganja budžetskim rezervama gdje su postojala dva pristupa. Jedan je pristup bio da o rezervama, tekućim rezervama odlučuje Vijeće ministara, druga solucija, druga varijanta, drugi pristup je bio da o rezervama odlučuje i Predsjedništvo ili Predsjedništvo, odnosno da se razrade varijante da se Predsjedništvo uvede u situaciju da može da odlučuje o tekućim rezervama. Iz tog razloga Prijedlog budžeta je usvojen sa dva glasa za i jednim protiv, što je u skladu sa Poslovnikom. Dakle, ovaj dokumenat vi, također, imate pred sobom je donesen na regularan, da tako kažem način u skladu sa Poslovnikom o radu Predsjedništva. Naravno, ja ne želim propustiti priliku da zamolim poslanike da shvate činjenice i važnost situacije, da mi imamo već šest mjeseci iza sebe, propuštenih šest mjeseci. Mi smo oficijelni prijedlog imali u januaru. Dakle, šest mjeseci je prošlo i mislim da je krajnje vrijeme da Skupština BiH raspravi o ovoj stvari i da donese odluku na način kako to vaši poslovnici ovdje predviđaju. Ja vam želim uspješan rad i nadam se da ćemo ovaj posao završiti. Hvala lijepa.
Zahvaljujem predsjedatelju Predsjedništva gospodinu Berzu Belkiću na uvodnom izlaganju, obrazloženju ispred predlagatelja. Da li predstavnik Vijeća ministara? Riječ ima ministar u Vijeću ministara, ministar trezora gospodin Ante Domazet.
Uvaženi gospodine predsjedavajući, uvaženi članovi Predsjedništva, uvaženi zastupnici, pred vama se nalazi prijedlog novog proračuna institucja BiH i zakona o njegovom izvršenju. Osnovni ciljevi koje smo pošli u kreiranje ovih dokumenata su osiguravanje potrbnih sredstava za funkcioniranje institucija BiH i njihov razvoj prema našem Rod-mapu inašem programu ekonomskih reformi zašta mora da osiguramo odgovarajuće institucije. Sljedeći cilj je bio da se osigura realizacija posebnih programa koje su ove godine aktualne, kao što su izbori 2002. godine i CIPS projekat kao poseban projekat od dlekosežnog značaja za BiH i, napokon, ali ne najmanje važan osiguravanje uvjeta za zaključenje Stend bay 4 aranžmana sa MMF-om zašta je usvajanje proračuna jedan od preduvjeta da se naš stend-bay aranžman nađe na odboru direktora MMF-a 14. juna u Vašingtonu. Mi smo imali potrebu da se proračun i zakon promijeni, zbog toga što su se prihodi u međuvremenu promijenili, kako znate dobili smo sredstva sukcesije i dobili smo sredstva kredita BAK od Svjetske banke, koji su stabilizirali strukturu prihoda proračuna institucija BiH. Mi smo, također, imali jedan poseban značajan cilj da se ovim proračunom osigura uredno servisiranje vanjskog duga i on je, dakle, temeljito obrađen u ovom proračunu, naše obaveze u ovoj godini iznose 11,1% od planiranog izvoza BiH za ovu godinu. Kako ste čuli od obrazloženja predsjednika Predsjedništva na inicijativu Vijeća ministara, nakon što su uočeni zastoji u proceduri usvajanja proračuna i zakona o njegovom izvršenju, Vijeće ministara je preporučilo Predsjednitšvu adekvatne promjene proračuna i zakona o njegovom izvršenju sa ciljem da se oni što prije usvoje i tako udovolji ovim rokovima o kojima smo naprijed govorili. Na osnovi toga je Predsjedništvo na sjednici održanoj 20. maja povuko ranije utvrđene prijedloge proračuna i zakona i vi ih imate danas u novoj formi. Vijeće ministara izražava stav da je ovim prijedlogom proračuna i zakona o njegovom izvršenju u značajnoj mjeri stabilizirana struktura prihoda proračuna institucija BiH i da ćemo u ovoj godini imati po novom proračunu mnogo povoljniju proračunsku situaciju nego što je to bila prva verzija proračuna koji je bio urađen u januaru o.g. i zbog toga i Vijeće ministara izražava podrškuovom prijedlogu i preporučuje da se on danas usvoji. Hvala lijepa.
Zahvaljujem ministru trezora gospodinu Anti Domazetu na obrazloženju. Potrebe dnošenja proračuna BiH. Ja napominjem da je riječ o rasprvi u provom čitanju, znači, o načelima i principima. Da li neko želi razgovarati, samo o ovoj prvoj fazi, načela i principi, a na ovu drugu fazi, znači, u fazi amandmana doći ćemo ako prođemo ovu prvu stepenicu. Znači, neće niko. Ima li neko ko želi u prvoj fazi? Ako nema, mi se trebamo, riječ ima uvaženi zastupnik gospodin Jovanović.
Poštovano Predsjedništvo, dame i gospodo, ono što se na početku odmah može primijetiti gledajući ovaj prijedlog budžeta za 2002. godinu je, velika neusklađenost, posebno u broju zaposlenih između, poredeći budžet, usvojeni Budžet za 2001. godinu i Prijedlog budžeta za ovu godinu, pa ću ja ovako samo da ovo konkretizujem. Evo konkretno, znači, kod Parlamentarne skupštine BiH, budžetom za 2001. godinu, bilo je predviđeno 108 zaposlenih a budžetom za 2002. godinu 95%, znači manje 13 zaposlenih, a ja stvarno vidim ovdje da ima dosta novih faca, nije mi jasno da se broj zaposlenih u Parlamentarnoj skupštini smanjio. Također, slična situacija i kod Ustavnog suda, gdje se broj smanjio sa 35 na 29. Ima pojedinih stvki gdje uopšte nema zaposlenih, a predviđena su određena sredstva. Evo, konkretno Državni sud BiH nema zaposlenih a predviđeno je 363.875 maraka. Također, Dom za ljudska prava nema zaposlenih a predviđeno je 594.000 slično je za Ured ombudsmena za ljudska prava, također, nema zaposlenih a predviđeno je 594.000 i Komisija za imovinske zahtjeve BiH. Ima još primjera, evo konkretno Ministarstvo za ljudska prava bilo je predviđeno 73 zaposlena a sada je 67 pa onda Ministarstvo za trezor 83 na 71 itd. 5 Ono što bih želio posebno da istaknem i ono što sam posebno primijetio i što me posebno iznenadilo je, veliki broj zaposlenih u Regulatornoj agenciji za komunikacije. Stvarno mi nije jasno i volio bih da znam, znači 85 zaposlenih šta rade, koja imje uloga, posebno imajući u vidu da su veliki dio posla završili, ukinuli su veliki broj radio i TV stanica, posebno u istočnom dijelu RS odakle ja dolazim i da vam kažem da u Srebrenici, u Bratuncu, u Zvorniku, u Skelanima pa i u Han Pijesku i Sokocu, znači više ne funkcioniše ni jedan medij, da ne govorim dalje. Znači, rekao sam pomenuo sam moju regiju gdje sam siguran da nema ni jednog medija. Dalje, postavlja se pitanje da li je proglašenjem seta zakona iz oblasti informisanja od strane bivšeg visokog predstavnika za BiH, data još značajnija uloga Regulatornoj agenciji za telekomunikacije, možda imaju zadatak još da ukinu Radio-televiziju RS, da bi mi mogli da slušamo i gledamo ono što neko drugi želi, a ne ono što mi želimo. Možda je to u krajnjem slučaju i neki dogovor kao u posljednje vrijeme veliki broj mešetara iz Slovenije koji obilaze posebno istočni dio RS gdje je regulatorna agencija za telekomunikacije ukinula ova sredstva informisanja, nudeći razno-razne kablovske televizije, kažem možda je to i neki dogovor sa njima, vjerovatno ovi mešetari pokušavaju na ovako na prepoznatljiv način da pronađu slobodno tlo za vrlo brzu i laku zaradu. Tako da bih ja u krajnjem slučaju zamolio nekoga ko može da mi objasni šta radi 85 zaposlenih radnika u Regulatornoj agenciji za telekomunikacije? Gdje troši tri i po miliona maraka. Ja z nam da oni imaju nekih svojih vlastitih prihoda, dok se to ne objasni ja ću teško dići svoju ruku za ovaj budžet. Hvala lijepa.
Zahvaljujem uvaženom zastupniku gospodinu Milošu Jovanoviću. Da li se još neko javlja? Riječ ima uvaženi zastupnik Bogić Bogićević a neka se pripremi uvaženi zastupnik Ramiz Vilić.
Dame i gospodo poslanici, poštovani gosti. Govorimo o principima i načelima sada. Da ne bi tek tako prešli 29. maja, preko mjeseci dana koji su iza nas i da se ne bi to pretvorilo u praksu u Parlamentu BiH, bez obzira ko i sada i ubuduće sjedio ovdje, podsjetio bih da je danas 29. maj a podsjetio bih na obavezu Predsjedništva BiH da na preporuku Vijeća ministara BiH treba da predloži budžet prije 15.oktobra svake godine i da ga Kolegij Predstavničkgo doma prije 15. novembra proslijedi, skraćujući proceduru Domu naroda. Dakle, mi smo u situaciji da za 4 mjeseca treba Parlament BiH da ima prijedlog budžeta za slijedeću godinu, od prilike. Da ovaj sastav Parlamenta u svom mandatu realiziraće dio budžeta koji je u njegovoj nadležnosti koji je samo četiri mjeseca. Ne bih da otvaramo veliku raspravu zašto smo u toj situaciji. Ali, ako hoćemo ustrojavati i jačati institucije BiH, bilo bi dobro da tek tako ne pređemo preko ovih obaveza koje su nužne i obavezujuće za sve institucije,uključujući i Vijeće ministara, i njegov prijedlog Predsjedništvu da prije 15. oktobra svake godine predloži budžet BiH. Zato, bilo bi dobro da bez, ne insistiram ni nakakvim trulim kompromisima, da danas ovaj parlament završi ovaj posao i da se ne dogodi više da se Parlament obavještava da prva verzija budžeta se proslijedi u januaru iz Predsjedništva posljednja verzija 21. maja o kojoj mi danas razgovaramo. Toliko i hvala. 6
Zahvaljujem uvaženom zastupniku gosodinu Bogiću Bogićeviću. Riječ ima uvaženi zastupnik gospodin Ramiz Vilić.
Gospodo predsjedavajući, dame i gospodo, ja sam htio, razmišljao čak da tražim dopunu ovog dnevnog reda. Zašto sam razmišljao o tome, iz prostog razloga što sam svjestan činjenice šta bi to danas značilo kad ovaj budžet BiH ne bi bio usvjen i kakve su to posljedice. Dakle, s jedne strane svjestan sam te činjenice a s druge strane moram sam sebi postaviti pitanje gospodo iz Vijeća ministara šta ste to uradili da danas argumentovano branimo i odbranimo Prijedlog budžeta institucija BiH? Mi smo dobili Prijedlog budžeta koji se poredi sa rebalansom budžeta za 2001. godinu. To i na bazi toga se ne mogu izvući ama baš nikakvi zaključci. Danas je gospodo 29.maj. Mogli smo ako ništa drugo ispoštovati zaključak, nalog Predsjedništva u kom se kaže da prigodom rasprve Prijedloga budžeta paralelno na ovom domu treba biti i izvještaj o izvršenju budžeta za 2001. godinu. E, to su bili razlozi zašto sam ja htio i razmišljao da tražim dopunu dnevnog reda, jer mislim, a ne bih želio da dajem određene kvalifikaicje ovim pojavama, a očito je da nepoštujemo jendi druge, očito je da čini mi se da nije nečija ni namjera da se danas ovaj budžet usvoji. Moralo se danas, također, dati valjano, argumentovano i obrazloženje zašto je došlo do ovakvog i ovolikog kašnjenja budžeta. Nije dovoljna konstatacija. Mi znamo da je poslovnička obaveza bila u oktobru mjesecu prošle godine. Mi smo njega imali u januaru mjesecu. Nikad se više gospodo na njega nismo vratili do danas. I, danas to samo možemo obrazlagati na način i obrazlažemo na način, ukoliko nebude usvojeno BiH neće dobiti pare. Oprostite, ali to se tako ne radi. A, u ovom budžetu i po pojedinim pozicijama, vjerovatno se imalo šta rasprvljati. Pogledajmo samo koliko nam po Prijedlogu budžeta u odnosu na rebalans raste javna potrošnja. A istovremeno, prem da ja sumnjam predviđa se u ovoj godini rast bruto društvenog proizvoda šest procenata. Šta to znači? To znači da će ova zemlja ići u dalja zaduženja. Samo se pitam dokle i zato zmeđu ostalog,ovdje se treba usvojiti po meni jedan zaključak. Da se mora uraditi revizija javne potrošnje i prigodom Prijedloga rebalansa budžeta za 2002. godinu, da nam se izađe sa jednom stručnom ocjenom i pokušajem ja bih rekao usklađivanja ovog debalansa. Razlike su ogromne. to neće moći ići u nedogled. Eto, u prvom ovom. Hvala vam gospodo.
Zahvaljujem uvaženom zastupniku gospodinu Ramizu Viliću. Ja napominjem da mi nismo još uvijek dobili izvještaj o izvršenju budžeta, tako da ga nismo mogli staviti na dnevni red. Ako niko nema u ovoj prvoj fazi, napominjem vraćamo se opet, kasnije na drugu ako ovu prođemo. Ja predlažem da se izjanimo o prvom čitanju. Prijedlog proračuna BiH i međunarodnih obveza BiH za 2002. godinu. Ko je za, znači, prvo čitanje? Hvala. Ima li protiv? Nema. Suzdržanih? – 1 Znači, od 37 koji su tu 35 za – 1 suzdržan, bez glasova protiv. Znači, mi smo usvojili zakon u prvomčitanju. 7 Nema potrebe na entitetskom i ja bih sada predložio pauzu od pola sata za održavanje sjednice Proširenog kolegija, znači Kolegij i predsjednici klubova parlamentarnih stranaka u susjednoj. Jedino postoji mogućnost da pređemo na ovu drugu točku i da je zvršimo u prvom čitanju, ako se tako slažete pa da se onda vratimo. Znači, pauza predsjednici klubova idemo na sastanak. [[PAUZA]] Cijenjeni poslanici, mi smo dali stanku radi održvanja Kolegija, znači, prelazimo na raspravu u drugom čitanju Prijedlog proračuna institucija BiH i međunarodnih obaveza BiH za 2002. godinu. Mi smo, uglavnom održali sastanak iz razloga da vidimo kako ćemo postupiti u ovoj drugoj fazi, znači kod rasprave o izjašnjavanju o amandmanima. bilo je prijedloga da se, obzirom na hitnost pokuša dogovoriti da, ako je moguće uvaženi zastupnici i poslanici odustanu od amandmana, ali ja mogu reći da je većina, u stvari nije većina, nismo se usuglasili, tako da je rečeno da mi otvaramo fazu po amandmanima. Svak ima priliku svoj amandman ili da brani ili da odustane od njega u ovoj fazi. Otvaram raspravu. Da li ispred Komisije treba? Nema. Rijeć ima uvaženi zastupnik gospodin Tošić, a neka se pripremi uvaženi zastupnik gospodin Adem Borić.
Gospodo članovi Predsjedništva, uvažene kolege, ja sam izašao da još jedanput pozovem i na našoj sjednici sve predlagače amandmana da ispoštujemo ono što smo dogovorili i čini mi se bili blizu rješenja na proširenoj sjednici Kolegija. Da odustanemo od amandmana, znajući da će naša rasprava, vjerovatno poprimiti neke druge konotacije. U situaciji kada smo dovedeni pred svršen čin, da ukoliko hoćemo a trebamo i moramo da ispoštujemo stav MMF-a i ako želimo da ostvrimo ono što je planirano, mi smo u istoj poziciji kao kod Zakona o sukcesiji. Kao predstavnik Kluba SDS, ja sam rekao i na Proširenom kolegiju, mi ćemo danas da prihvatimo budžet koji je predložilo Predsjedništvo i iza koga stoji Ministarski savjet i mislim da ovo dugo vrijeme na kome se radilo i usaglašavalo, na neki način konsenzusom predloženo za ovaj naš parlament, da nema potrebe da mi danas ovdje mudrujemo. Mi jesmo protiv varijante ovakvog načina metodologije rada, ali mi nemamo izbora. Čak smo sjednicu za 31. pomjerili za 29. da bi poštovali te rokove. Zato, da se ne bi iscrpljivali sada na ovome, mi smo dali naše u načelu primjedbe moj kolega gospodin Jovanović i samo je ukazao na dio te problematike sa kojom se mi srećemo u donošenju budžeta. Ali, znajući šta je pred nama, još jedanput molim da svi koji imaju amandmane sada se izjasne da ih povlačimo i da donesemo danas budžet na ovaj način. Mislim da rasprava neke promocije, da ne kažem političke i dokazivanja koje u pravu a ko nije neće nam donijeti rezultat i mi smo u ulozi i poziciji da konstruktivno djelujemo i predlog SDS odustanimo od amandmana i usvojimo budžet. Hvala.
Zahvaljujem uvaženom zastupniku gospodinu Tošiću. Rijeć ima uvaženi zastupnik gospodin Adem Borić. Da li još neko želi? 8
Gospodo članovi Predsjedništva, uvaćeni predsjedavajući, gospodo iz Ministarskog vijeća, uvaženi poslanici, klub poslanika SDA ostaje pri svom amandmanu kojeg je u otvorenom roku dostavio poslanicima. Želim veoma kratko i jasno reći nekoliko rečenica o ovom amandmanu. Dakle, kao punopravna članica UN Republika BiH je pred Međunarodnim sudom pravde u Hagu podnijela tužbu protiv Jugoslavije. Sud je tu žbu prihvatio i izrekao privremene mjere protiv SRJ. U skladu sa članom 1. Ustava BiH, Bosna i Hercegovina je nastavila sa ulogom tužitelja u ovom sporu i prema članu 3. Ustava obaveza je institucija BiH da izmiruju troškove učešća u sporu, jer je u drugu nadležnost spada finansiranje institucija i međunarodnih obaveza BiH, odnosno obaveza koje se tiču očuvanja suvereniteta, teritorijalnog integriteta, političke nezavisnosti i međunarodnog subjektiviteta BiH. Isključenje stavke o finansiranju agenta BiH u sporu protiv SRJ, koja je bila sastavni dio prvobitnog prijedloga budžeta, predstavlja po našem mišljenju štetnu i opasnu odluku koja bi mogla dovesti do neizvršavanja jedne ustavne obveze institucije BiH. Ovo, utoliko više, što je OHR kao oficijelni tumač Dejtonskog mirovngo sporazuma odbacio tumačenje Skupštine RS po kojem se to stavkom ugrožva vitalni interes entiteta. Izvršavajući obaveze koje proističu iz Ustava BiH i smatrajući da je Međunarodni sud pravde mjesto gdje će se punovažno rješavati pitanje spora BiH i SRJ, Klub poslanika SDA ostaje pri svom amandmanu. Bez stvke o finansiranju agenta BiH u sporu protiv SRJ Prijedlog budžeta za nas znači devalviranje i relativiziranje jedne ustavne obaveze i zato za nas je prihvatljiv budžet sa ovom stavkom. Hvala lijepa.
Zahvaljujem uvaženom zastupniku gospodinu Ademo Boriću. Da li još neko ima riječ. Rijeć ima uvaženi zastupnik gospodin Mirko Banjac. Ako još neko želi da se prijavi.
Poštovana gospodo, cijenjeni članovi Predsjedništva, uvaženi gosti, kolege poslanici, uložio sam amandman upravo da djelom pokažemo da ova i ovakva BiH može, a ja mislim da i mora krenuti putem istinskog pomirenja i suživota, koji očito na ovim prostorima nije prisutan i kojeg nema. Mišljenja sam bio da iz nekakve terminologije koja meni totalno strana, nikad nisam shvatio da rezervisanje u srpskom jeziku znači rezervu u hrvatskom to je pričuva a ne rezervisanje ni kod Bošnjaka rezervisanje nije rezerva. Dakle, namjerno je u budžetu stavljen termin rezervisanje. Rezervisanje se zna ostavljeno za ono što piše, to je gospodo tumačenje i nemojte sakrivati nešto što želite, recite ovako kao gospodin Borić što je rekao potpuno javno i ja hoću da ovako razgovaramo pa možemod a kažemo argumente jedni drugima gdje se to i zašto ne slažemo, jer jednostavno nema potrebe da to skrivamo preko nekakvih uvođenja nove terminologije koja nije sadržana ni u jednom od prisutnih jezika na ovom području. 9 Mislim da je jedna država, koja temelji donošenje budžeta na 436.000 ili nešto malo više maraka i misli da je to glavna stavka u ovoj našoj sirotinji, neimaštini u ovoj našoj čitavoj situaciji koja ni u kom slučaju ne odgovara nikome ko ima namjere da pomogne da izađemo iz ove bijede. Zato gospodo, hoću da vam postavim i ja pitanja. Kad je podignuta ta tužba? Da li je postojala dejtonska BiH ili nije? Da li je ikad Predsjedništvo u punom sazivu verifikovalo tu tužbu kao tužbu BiH dogovorene u Dejtonu? Znam da nije. Šta to hoćete gospodo? Hoćete da se ponovo sporimo oko nečega oko čega sigurno nećemo psotići dogovor. Hajde onda da tražimo kompromis. Da vidimo gdje je taj kompromis. Ako tvrdokorno stojimo na stanovištima da niko neće iz svog rova, dokle ćemo onda stići. Šta će to biti budućnost koju mi gradimo ovdje i sada. Zato vas molim kao čovjek i kao poslanik da ponovo sjednete i vidite šta je to kompromis u ovom slučaju. Vi gospodo koji imate većinu. Vi bez mene možete donijeti to što hoćete. Narvno, imate Alijansu, imate 22 vi treba da se dogovorite. Mi koji nismo tu. Nemamo oko čega. Mi možemo da iznosimo argumente, ali ne možemo da donosimo konačna rješenja. I, zato vas molim da ne radite to što može da košta ovu državu i ove narode novih rzavojnih kredita, novih razvojnih ulaganja i mislim da je, da djelom pokažemo hoćemo li napredak ili nećemo. Čitajući one amandmane mislim da, gospodo više se može govoriti o politici a ne o struci i čitajući one amandmane, čini mi se da svaki slobodouman i slobodoljubiv čovjek mora da se zapita gdje to živi. Čitava naša pamet i energija usmjerena je u budžetu oko jedne stake kao ključne, bez koje se neće moći izaći dalje ni raditi. Ja gospodo nikad neću prihvatiti da je to najvažnija stavka inikad neću prihvatiti da na takav način gradim budućnost sa ostalim. Hvala.
Zahvaljujem uvaženom zastupniku gospodinu Mirku Banjcu. Ako nema više prijavljenih. Rijeć ima uvaženi zastupnik gospodin Brka. Molim da se javljate, ako ne, ja ću zaključiti. Da li još neko želi riječ prije izjašnjavanja? Gospodin Malkić.
Ja pozdravljam Predsjedništvo i članove Predsjedništva i kolege poslanike i sve goste, ali ne mogu da se ne otmem dojmu da ovdje moram nešto kazati oko ovog budžeta. Prvo mi je žao, zaista mi je žao što je budžet sveo se na pitanje jedno i, ako po budžetu što su govorili uvaženi gospodin Jovanović i uvaženi gospodin Vilić, ja se potpuno slažem sa njihovim primjedbama, alije u stvari sve ostalo čini mi se manje važno od principijele stvari zbog koje budžet nije do 29. maja o.g. došlo ovdje pred ovaj parlament. Ja ću zbog toga što imam ovdje neke datume, pokušati da pročitam nešto što sam napisao i smatram da je to važno ovdje kazati i zbog toga sami izašao. Činjenica je da okarakteru minulog rata u BiH sedam godina poslije potpisivanja Mirovnog sporazuma postoje najmanje dvije istine. One su osnove za česte manipulacije koje stvaraju nenormalno životno okruženje za sve građane i narode BiH. Jedna strana smatra da je bila agresija, klasična agresija i ja to smatram, dok drugi misle da se vodio građanski rat. Ako su istina i pravda temelji za obnovu ovih vrijednosti na kojima trebaju da počivaju naši budući imeđusobni odnosi a ja u to nemam ama baš nikakve sumnje, onda se do njih mora doći po svaku cijenu. Kompromis na štetu istine i pravde je moguć, ali se time sije zlo sjeme. Pravilo sistema u kojem su utemeljene i laži ja da se one vraćaju poput numeranga sa teškim posljedicama za neka nova pokoljenja. Vjerujem da to nikome nikome nije u interesu. Pošto akteri na domaćoj sceni i dan danas nemaju zajedničke stavove, ipak je, najbolje da jedan ugledni, nezavisni i nepristrasni sud kakav je nedvojbeno Međunarodni sud 10 pravde u Hagu, donese presudu o onome o čemu se sporimo. Tvrdim da će haška istina biti najmjerodavnija istina. Neću da vjerujem da laž i nepravda mogu biti u interesu ma kojeg naroda i ma kojeg građana. Republika BiH 23.1993. godine podigla tužbu protiv SRJ ,zbog kršenja konvencije o sprečavanju i kažnjavanju zločina genocida i drugih propisa i obaveza po Međunarodnom pravu sa ciljem da se dokaže počinjeni zločin genocida inaplate referacije za štete pričinjene na imovini i životne sredine BiH u iznosu koji odredi Sud. Sud je, tokom 1993. godine dva puta donosio privremene mjere, kojima je naloženo Vladi SRJ da poduzme sve mjere da spriječi činjenje zločina genocida. Znamo da se na njih niko nije obazirao. Biće da je posjedovanje sile nekima ovdje udarilo u glavu, sjetimo se masakra u Srebrenici zaštićenoj zoni UN gdje je pobijeno oko 8.000 ljudi. Međunarodni sud za ratne zločine u Hagu već je utvrdio činjenicu genocida u Srebrenici kroz presudu generalu Krstiću, bivšem predsjedniku SR Slobodanu Miloševiću, također se sudi za ratne zločine a optuženo je i kompletno političko i vojno rukovodstvo nekadašnje samoproglašene RS. SRJ je uložila niz procesnih prigovora od osporavanja međunarodno pravnog subjektiviteta RS i liegitimiteta organa koji je podnio tužbu. Ja imam slobodu govora kao i gospodin Banjac imolim vas, ja ovdje sad govorim.
Nije donesena na dnevnom redu je. Ja bih molio, ipak, uvaženog zastupnika da se koncentrira na ovo pitanje.
Ja se skoncentriram na pitanje. Ja znam šta govorim.
Znate vi šta govorite, ali malo prema budžetu.
Ovo je prema budžetu. Sud je odbacio sve prigovore, utvrdio svoju nadležnost u sporu kao i kapacitet države tužiteljice BiH ... tužene države Jugoslavije. Pravni osnov za juriskikciju suda je član 9. Konvencije o sprečavanju i kažnjavanju zločina genocida. Nabrajanje svih značajnih činjenica oduzelo bi mnogo vremena, ali moram kazati da se neprestalno vrše svakovrsne opstrukcije skoro devet godina ne bi li tužba bila stavljena adakta. Posebno zabrinjava i čudi, da se to čini iz manjeg bosanskohercegovačkog entiteta. Počasno mjesto prvog čovjeka opstrukcije tužbi pripada svakako pripada članu Predsjedništva koji je do sada služio svim sredstvima, uključujući i svojevoljno i nezakonito povlačenje tužbe, bez znanja druga dva člana Predsjedništva. Naravno da to nije donijelo uspijeh ali je donijelo bruku i državi i lično čovjeku koji je to radio. Član Predsjedništva gospodin Radišić nedavno je izjavio sljedeće: citiram «Ja ne priznajem ovu tužbu zato što ne mogu pristati na tvrdnje da je cijeli srpski narod genocidan i da je RS nekakav genocidni državni ... Nezvisne novine 14.5.2002. godine». Ovo je prototipsko razmišljanje pa ga zato navodim. Tezi da se sudi cijelom narodu bilo bi samo prizemno politikanstvo da ne proizvode dugoročne i užasavajuće posljedice. Gospodin Radišić odlično zna da se ne sudi srpskom narodu, već jednom režimu, vođama koji su osmislili i planirali, zapovijedali ili nisu spriječili najgore zločine krajem XX stoljeća. Zar može biti boljeg načina za skidanje hipoteke od kolektivne krivice. Pošto je za Radišića 11 nelogično da RS finansira nešto što je negira i vodi na njeno ukidanje, želim vas podsjetiti na izjavu visokog predstavnika gospodina Petriča u ranijem mandatu koji je prenio «Dnevni avaz» od 12.1.2002. goidine. Citiram: «Republika Srpska postoji od 14.12.1995. godine, mada oni ne prihvataju datum. Pravno RS do tada nije postojala». Ustavni sud je, Ustavni Sud BiH je '92. godine poništio Ustav RS i druga pravna akta. Ja ne znam ni jedan slučaj u istoriji da član Predsjedništva jedne države radi protiv interesa svoje države za račun druge. Sa političkog stanovišta, tužba Republike Bosne i Hercegovine je, imala cilj koji se nije promijenio ni danas, a to je da najviši Međunarodni sud primjenjujući međunarodno pravo utvrdi stvarnu istinu o ratnim zbivanjima '92. – '95. i ulozi Jugoslavije. Ako je Jugoslavija odgovora za bosansku golgotu trebaju da plate oštetu žrtvama genocida. Podsjećam da je Republici BiH kao napadnutoj članici UN bilo uskraćeno pravo na samoodbranu poznatim embargom na oružje. Također, tužba ni na koji način ne implicira kolektivnu krivicu naroda. Izgradnja prijateljskih dobrosusjedskih odnosa, mora se zasnivati na nepristrasno utvrđenoj istini iz ratnog doba. Pred nama je sada vještački stvorena i krajnje negativna ispolitizirana dilema. Da li trebamo u državnom budžetu usvojiti stavku za finansiranje agenata tužbe BiH u iznosu od 440.000 KM. Pitam vas. Ko bi drugi mogao stajati iza tužbe jedne države, ako ne sama država tužiteljica. Nemušti prijedlozi koji se provlače kroz štampu prethodnih mjeseci da se usuglasi finansiranje iz alteranitvnih izvora jesu poniženje i gaženje osnovnog dostojanstva jedne države. To je gospodo iz vladajuće strukture izdaja interesa BiH i to se drugačije ne može nazvati. Ako sada podastirete argumente da neusvajanje budžeta znači i ne dobijanje oko 165 miliona američkih dolara za ovu državu, onda recite ko je zato odgovoran. Ja ću reći da su odgovori oni koji uslovljavaju brisanje stavke od 440.000 ili jedan promila od planiranog budžeta. Pred njihovim neutemeljenim ultimatumom ne treba popustiti. Nema mirne BiH ako se budu pravili gtruhli kompromisi na uštrb interesa ogromne većine građana i svih naroda u BiH. Oni koji neće da glasaju za budžet, dok je u njemu stavka za finansiranje agenata svjesni su vrlo dobro da neusvajanje budžeta znači ogromne finansijske teškoće i za entitet iz kojeg dolaze, ali su spremni na hazard. Ako je sada na sonu 165 miliona dolara iz finansisjih aranžmana sa Međunarodnom zajednicom, treba da znate da je povoljna presuda po tužbi BiH teška sigurno stotinu puta više. Oni koji su spremni za povlačenjem pred ultimatumom o ovome bi trebali dobro razmisliti. Šta će predstavnici BiH, bosanskohercegovačke tužbe reći, kada pred Međunarodnim sudom protivnički advokati iznesu dodatni argument za već jednom osporavana aktivnu legitimaciju države tužiteljice. Dakle, BiH koja neće da finansira sopstvenu tužbu. Tužba BiH nije privatna stvar. Niti se trebaju tražiti privatni sponzori da bi se ona finansirala. Država je mora finansirati. Odlučno odbacujem sve, samoponižavajuće ideje o privatnom sponzorstvu tužbe. Ja zato neću dati svoj glas. A ko hoće neka bude spreman preuzeti odgovornost. Poštovane kolege i koelgice, svaka vlada, u našem slučaju Ministarsko vijeće bi podnijelo ostavku ako nije u stanju skoro pet mjeseci da usvoji budžet. Ne vidim na djelu taj novi koncept vlasti koji su se toliko bučno reklamirali pred zadnje izbore. Gdje je partnerstvo za koje su obećali i kojima se hvalite na sva usta. Ako je partnerstvo ovo što pokazujete sa usvajanjem budžeta, neka mineko objasni šta je onda rivalstvo. Vi ste gospodo vlast pa se izvolite dogovoriti. Riješite problem koji košta samo jedan promil budžeta. Nemojte nam u Predstavničkom domu Parlamentarne skupštine BiH uvoditi dom naroda, kao što se to uradilo na prošloj sjednici. Svi politički pravni, sociološki, psihološki i moralni argumenti su na strani 12 finansiranja tužbe na transparentan način. To je vitalni interes svakog građanina BiH. Protiv je samo iracionalna, licemjerna i politikanska tobožnja zaštita narodnih interesa. Takvo ponašanje jeste, isključivo, u funkciji zaštite vodećih ljudi jednog režima koji je ogrizao u zločinu a nikako naroda u koji se zaklinje. Zato vas pozivam da se prilikom glasanja opredijelite za glas sopstvene savjesti, umjesto glasa podrške nekom, nazovi višem interesu.
Zahvaljujem uvaženom zastupniku gospodinu Brki. Evo prije nastavka. Imam jedno objašnjenje i pojašnjenje. Da ne bude zabune, vi ovdje svi reagirate presijeci ovoga,oduzmi mu riječ. Ja ću podsjetiti sve nas na član 56. pa vi sami ocijenite kad ste u prvu a kad niste. Zastupnik ili sudionik u raspravi može govoriti samo o pitanju koje se razmatra, u skladu sa utvrđenim dnevnim redom. Ako odstupi od dnevnog reda, predsjedatelj će ga upozoriti. Ako se i nakon ovoga upozorenja ne bude pridržavao dnevnog reda, predsjedatelj ćemu uskratiti pravo govora, pa molim vodite o ovom računa. Za repliku se javio uvaženi zastupnik gospodin Tošić, onda uvaženi zastupnik gospodin Grabovac, ja mislim poslovnička. Poslovnička ima prje svih, čak prije replike.
Vi hoćete opet savez je li da. Da nas isprate kao iz one sale? Sačekaj čovječe da završim. Ako si mislio da nas isprovociraš gospodine Brka nećeš uspjeti. Ja ti samo repliciram na agresiju. Ako ste mislili da će da napuste srpski poslanici i ovaj parlament, opet se grdno varate. Oni će samo da napust kada neko tako bude provocirao kao vi dok ne završite vaš govor. Mi smo za ovu BiH i mi hoćemo danas da usvojimo budžet. Ja sam rekao prije nego što ste izašli šta je vaš cilj i kako će danas da teče sjednica i u koje svrhe pokušavate da zloupotrijebite ovu govornicu. Nemojte nam to raditi, jer mi hoćemo da gradimo BiH. Nemojte na takav način provocirati člana Predsjedništva iz reda srpskog naroda, jer nemate na to pravo. Nemojte dozvoliti da isti vokabular koji je bio '90. godine ponavljate i 2002. godine. Teške su i još svježe rane svega toga. Izbacite riječ agresija. Posmatrajte predstavnike svih političkih partija u ovom predstavničkom domu a posebno onih iz RS kao one koji BiH doživljavaju kao svoju državu. U tom prvcu, ja molim predsjedavajući, možda je trebalo da prva tačka bude upravo ono što smo prošli put donijeli odluku o rezoluciji, jer ćemo na ovaj način praviti strašnu destrukciju. Ja još jedanput ponavljam i mislim da je bilo korektno, da ste moj predlog, jer sam tačno predosjećao šta je danas cilj i kako se želi prikazati da će napustiti predstavnici iz RS ovo zasjedanje i još na jedan perfidan način biti optuženi da ne žele dobro BiH, jer ne žele da usvoje budžet i zakon o budžetu. Znači, mi ćemo ostati ovdje usprvni i dostojanstveni. Ono o čemu ste vi pričali, mi smo ponudili vama tematsku konferenciju, ponudili jednu pravu raspravu o tome, kakog je karaktera bio tragičan sukob u BiH, o tome ko je izvršio agresiju sa čim topovima, iz kojih država finansiranim topovima na crnoj listi,znaju se te države, o kreditima o strašnom prljavom ratu, koji ste vi samo malo načeli u prošloj sjednici pa ste onda na neki način to sve razvodnili odakle su stizali ko je finansirao, ko je ubijao itd. ali, to je za neko drugo vrijeme. Dozvolite gospodine predsjedavajući, da prvo glasate za ono što smo mi predložili. Ako niste na to spremni, ja u ime moga kluba tražim pauzu od deset minuta. Predlog da li možemo da krenemo bez amandmana ili hoćemo sa amandmanima? 13
Zahvaljujem uvaženom zastupniku gospodinu Tošiću. Poslovničku intervenciju, ona ima prednost, da ne bude zabune član 55. stavak 1. a ispravci su stavak 2. Gospodin Grabovac Miro – Titan.
Gospodine predsjedavajući, gospodo zastupnici, ja sam imao posovničku intervenciju. Prvo sam slušao jednu pridiku a sad drugu. Ja mislim da je najprvo nekorektno prema predsjedavajućem da se koristi i zlouporabljava ova govornica i pozivam se na članak 56. članak 96. Ovo je durga faza oko ovoga i, također, članak 106. i ja bih zamolio sve nas ovdje, da ne držimo pridiku ko gdje, kad i kako, jer je u fazi oko amandmana na budžet. Prema tome, da se usmjerimo na taj dio da završimo i logično je da je teško bilo koga prekinuti, ali se ovdje u istinu izašlo van okvira onog, točke dnevnog reda i redoslijeda koji treba biti. Prema tome, zamoljvam predsjedavajućeg da prekine bilo koga ko izađe iz okvira dnevnog reda, a sukladno članku 56. Hvala.
Zahvaljujem uvaženom zastupniku gospodinu Grabovcu. Za repliku se javio uvaženi zastupnik gospodin Mirjanić.
Poštovani članovi Predsjedništva, poštovani poslanici, poštovani gosti, poslanici iz kluba u kojem sam ja, su spremni za budžet i Prijedlog zakona o izvršenju budžeta u tekstu koji je poslalo Predsjedništvo BiH. Čuli smo stav drugog kluba u kome su poslanici iz RS. Javio sam se za riječ da bih ukazao na neke stvari koje pišu u Dejtonskom sporazumu. Po Dejtonskom sporzaumu svi zakoni, propisi i pravila, pravnog postupka koji su na snazi na teritoriji BiH u trenutku kada Ustav stupi na snagu, ostaće na snazi u onoj mjeri u kojoj nisu u suptornosti sa Ustavom. Prema tome, priznaje se prvni kontinuitet, ustavno- pravni kontinuitet i RS i Federacije BiH i svi zakoni koji su donijeti u skladu sa ustvima entiteta. Naravno, pod uslovom da su u skladu sa Ustavom BiH, jer svi ustavi i svi zakoni moraju biti u skladu sa Ustavom BiH. Druga ocjena za koju mislim da nije tačna, ne želim da polemišem, samo želim da ukažem na činjenice jeste, vezana za to da je član Predsjedništva BiH iz RS koristio ustavnu odredbu i stavio tzv. veto u postupku predlaganja budžeta. Koliko je meni poznato OHR je, osporio proceduralno to pitanje, jer je rekao da se ne može na Prijedlog budžeta stavljati vezo. OHR nije se izjašnjavao o tužbi koju je svojevremeno Republika BiH podnijela protiv Jugoslavije. To je gospodo jabuka razdora koju mi sami moramo riješiti. Mi gospodo o prethodnom ratu imamo najmanje tri istine. Koliko ima konstitutivnih naroda u BiH, postoje razlike, ali te razlike mogu ali i ne moraju biti jabuka razora za ovu zemlju. Da li će biti to zavisi od nas. Podsjetio bih, da smo u ovom sazivu uspjeli da donesemo izborni zakon, da donesemo niz zakona i tako otvorimo put ovoj zemlji ulazak u Savjet Evrope. Mi smo uveli ovu zemlju u Savjet Evrope. Mi. I nemojte da danas to što smo radili godinu i po dana kvarimo. Mi smo obezbijedili redovnu rotaciju, izbor Savjeta ministara i tako ispunili uslov da 14 institucije BiH funkcionišu, da BiH uđe u Savjet Evrope. Završiću. Krenuli smo tim putem. Pogledajmo druge evropske zemlje. U drugim evropskim zemljama su bili vijekovima ratovi između naroda i zemalja. Oni su sada krenuli drugim putem. Putem saradnje prave i ujedinjuju se. A, šta mi dar adimo gospodo? I mi imamo jedan put. Put pomirenja, tolerancije i saradnje. A to nije put da jedni o drugima tražimo istinu vani. Ovdje u ovoj zemlji u ovoj zgradi se moraju rejšavati problemi BiH. Mi moramo imati snage da najtežim problemima gledamo u oči i to svijet traži od nas. Svijet je zamoren od nas. Mi moramo ići ka evropeizaciji Balkana a ne obrnuto. Balkanizaciji Evrope. Zato, ukratko, pozivam vas gospodo da danas usvojimo budžet, usvojimo zakon o izvršenju budžeta i ovaj zemlja nastavi put kojim je krenula pomirenja, tolerancije i učešća u evropskim integracijama. Ne smatram, ovo nije replika ni na koga posebno, samo bih želio da ukažem, na neke stvari koje pišu u Dejtonu i na stvove OHR-a.
Zahvaljujem uvaženom zastupniku gospodinu Mirjaniću. Da li uvaženi zastupnik želi, repliku, ispravku krivog naroda. Da vidimo samo ko želi replicirati u ovoj diskusiji. Rijeć ima uvaženi zastupnik gospodin Brka. Da li je još neko želio a da nismo vidjeli.
Zaista mi nije bila namjera da bilo koga uvrijedim a najmanje gospodina Radišića. Ja sam citirao samo njegovu izjavu u novinama. Ako je to uvreda ja se izvinjavam gospodinu Radišiću, ali ja smatram da to nije uvreda. Ja sam i prošli put i sad ću ponoviti i neću više ništa odgovarati na to. Ja sam zato da se ovdje ide onim putem kojim je rekao sad i gospodin Mirjanić, ali na osnovu čistih računa i istine ljudi moji. Nemojte se bojati istine. Ja sam samo zato i tvrdim da svakom građaninu BiH, da ne spominjem ni jedan narod. Svakom građaninu BiH odgovara da se na istini i na čistim računima prave kompromisi koji su za dobro BiH. Nemojte problem oko kojeg jednostavno nema konsenzusa nemojte ga stavljati pod tepih i ne rješvati ga. Ja nisam zato. Ja sam zato da svjetla obraza idemo u Evropu da ne nosimo sa sobom tamo teret nego da znamo šta je kakoje pa ćemo onda zajedno ići i nisam, nikakva namjera nije bila da bilo koji poslanik, bilo koji pripadnik naroda odavde izađe iz Parlamenta,nego da jednostavnog ovorimo o činjeničnom stanju i da onda dođemo do pravog zaključka. Nemojte gurati probleme pod tepih. Oni samo gomilaju još samo veće probleme. Ja vam to svima sugerišem najdobronamjernije. Hvala vam.
Zahvaljujem uvaženom zastupniku gospodinu Brki. Rijeć ima član Predsjedništva BiH gospodin Radišić.
Poštovani predsjedavajući, cijenjeni poslanici, danas na ovoj sjednici ne osjećam se gostom, već članom organa koji je u skladu sa Ustavom BiH pripremio Prijedlog budžeta za finansiranje institucija ove države za ovu godinu i došli smo ovdje da branimo, obrzlažemo Prijedlog, a vaše je da donesete konačnu riječ. Najmanje sam očekivao da će ovo biti tribina na kojoj će se otvarati politička rasprava i ne slučajno u ovako složeno političko predizborno vrijeme. Još manje sam očekivao da ću 15 morati da spoznam i vlastitu zabludu, da živim u 2002. godini. U jednoj novoj BiH, međunarodno priznatoj, koja je učinila krupan iskorak uodnosu na stanje prije deset ili prije šest godina. Ali, veoma skroman korak u odnosu na ono šta nam je zajednički cilj, što od nas traže i očekuju naši narodi. Ja se izvinjavam gospodinu predsjedavajućem, jer ne bih ni ja htio da padam u zamku da otvaram ovdje političku raspravu. Ali, obzirom da sam prozvan, osjećam se odgovornim da kažem da sa ustvno-pravnog stanovišta a ovo je najviši organ zakonodavni uovoj državi postoji i druga strana istine. Ustavom BiH precizirano, da će se po konstituisanju prvog predsjedništva a to je bilo prije šest godina donijeti stvovi, priznati ili ne priznati kontinuitet po određenim pitanjima prije svega kada je riječ o odnosima bitnim za BiH, Bosne i Hercegovine sa svijetom. Bio je, čak, predviđen rok od 15 dana. Predsjedništvo BiH nikada nije uspostavilo valjan kontinuitet sa tužbom. Nije raspravljano ne samo u roku 15 dana nego u roku od šest godina da bi potvrdilo tužbu. Naprotiv, koristeći isti ustav, ja sam tražio zaštitu vitalnog interesa krajem '99. godine, jer je u povodu dopune toj tužbi iz aprila '98. godine decidno negiran Ustav BiH i ova BiH, koja priznaje i koja se sastoji i koja jedino i može da funkcioniše kao država ravnopravna dva entiteta i tri konstitutivna naroda, a tužbom je proglašena Republika Srpska. Znači, RS koju Dejton i Ustav BiH priznaju državotvornim surogatom. Iza moga zahtjeva stoji Parlament RS. To ovaj parlament treba da zna, ali zato postoji Međunarodni sud pravde. Neka rješava to pitanje. Hoću da, zaista izrazim i ovog puta da je tačno citirano šta sam rekao, to ću i sada da ponovim. Nije uspostavljen legitiman odnos prema tužbi i ja molim, valjda je red poslije devet godina da nam neko kaže. Ko je odlučio oko tužbe? Ko je imenovao agenta? Ko je do sada devet godina finansirao agenta? Zašto šest godina, sedam godina poslije Dejtona, sada se pokušava da se u budžet institucija BiH unese stavka o agentu. To su bili razlozi okojima smo mi mnogo razgovarali u Predsjedništvu i našli smo rješenje i mi smo došli ovdje sa usaglašenim prijedlogom, ne negirajući pravo da Međunarodni sud prvde u Hagu da uzme konačan svoj stav. Ja ću zbog toga da se vratim pitanju koje je pred nama i da još jednom izrazim kao član kolektivnog Predsjedništva, da Predsjedništvo je došlo ovdje sa usaglašenim Prijedlogom budžeta i bilo bi, zaista, krajnje da kažem iracionalno da zbog samo jednog promila budžeta, čak i manje od jednog promila budžeta, mi dovedemo ne samo u pitanje budžet beć dovedemo ukupnu poziciju BiH u ovoj godini, uključujući i MMF i sve drugo što tražimo na putu našeg ubrzanog kretanja ka evropskim i svjetskim integracijama. Zbog toga, molim da kao član Predsjedništva da, zaista, se izdignemo i da se vratimo pitanju koje je pred nama a ne bježim od toga i lično bih volio da jednom obavimo raspravu šta je to bilo u BiH i ako, vjerovatno ćemo do istine,istina postoji samo jedna. Druga je stvar kako je ko interpretira i vidi, ali imaćemo snage da se i to jednom definitivno obavi i kad već o toj istini govorimo, onda moramo se jednako sa punim dostojanstvom i dignitetom i poštovanjemodnositi prema žrtvama, jednog tragičnog sukoba u kome smo učestvovali svi. Zločini ne mogu i ne smiju biti amnestirani, ali to nije prepreka da funkcioniše ustavno-pravni sistem da se borimo za izgradnju pravne, demokratske, evropske BiH, za čije funkcionisanje su potrebne i institucije i njihovo finansiranje. O tom aspektu,upravo, danas ovdje govorimo. Biće prilike sigurno da dam i šira obrazloženja i odgovore na određene insinuacije koje su ovdje izrečene. Hvala vam puno.
Zahvaljujem članu Predsjedništva BiH gospodinu Radišiću. Jedan prijedlog je želio predložiti uvaženi zastupnik gospodin Banjac, a onda se vraćamo diskusijama, rasprvama. 16
Poštovana gospodo poslanici, cijenjeni gosti, mislim da je neophodno ovaj parlament usmjeriti u pravcu konstruktivnog rada i u tom pravcu ja ne mislim da treba čekati rezolucije i bilo šta drugo. Mi stalno donosimo zakone da bismo ih kršili i jednostavno na taj način pokazivali koliko imamo želje za istinski napredak ove držve i njenih naroda. Zbog toga, predlažem da se osudi izalganje gospodina Brka u dijelovima koji su sadržajno i terminološki suprotni Dejtonskom mirovnom sporazumu u onim dijelovima da se osudi i da idemo raditi. Ako to gospodo nije moguće uraditi, onda je pitanje šta valja raditi.
Zahvaljujem uvaženom zastupniku gospodinu Mirku Banjcu. Za riječ se javio uvaženi zastupnik gospodin Abdurahman Malkić. Izašao. Onda uvaženi zastupnik gospodin Kulenović a neka se pripremi uvaženi zastupnik gospodin Avdić.
Gospodine predsjedavajući, gospodo predsjedavajući, gospodine predsjedniče Predsjedništva, članovi Predsjedništva, članovi Vijeća minsitara, uvažene koleginice i kolege, ja ću se konkretno osvrnuti na, u mojoj diskusiji na koncept ovog budžeta, zapravo, ja ću ukazati na nešto što je po meni trebalo biti prije urađeno a nije urađeno i jednostavno kazaću o onome šta je trebalo uraditi i šta nam valja činiti dalje. Dakle, u dosadašnjem radu ovog parlamenta i Vijeća minsitara, vrlo malo se radilo na poslovima koji bi osnažili funkcionisanje institucija države BiH. To se najbolje vidi npr. današnjeg novog prijedloga budžeta institucija BiH i međunarodnih obaveza BiH za 2002. godinu. Prema ovom prijedlogu, koji je, usput rečeno, još lošije rješenje od prethodnog. Prihodi za funkcionisanje institucija BiH za 2002. godinu, formiraju se kako, imate tamo u ovom materijalu. Dakle, iz vlastitih prihoda 24,79%, prethodni prijedlog je imao 30%, zatim tekuće potpore u novčanom obliku 18,o6% prihodi od budžeta entiteta 38,56%, vanrednih prihoda 0,35%,prihoda od sukcesije po namjenama 9,8% i namjenskih prihoda za izbore i specijalne programe 6,08%. Dakle, iz prezentiranih podataka se vidi da država BiH funkcionira sa samo 24,79% vlastitih prihoda i da, uglavnom, ovisi od entitetskih prihoda. Dakle, funkcioniranje institucija BiH isključivo ovisi od politika koje se vode u entitetima, što bi u svakoj normalnoj državi sa ovakvim uređenjem trebalo biti obrnuto. Morao se stvoriti povoljan politički milje, iz kojeg bi proistekla zakonska rješenja i pozitivni zakonski propisi, koji bi omogućili funkcionisanje države njenim sopstvenim prihodima, ili bar većinom njenih sopstvenih prihoda. Dakle, država je morala iznaći stabilne i adekvatne izvore držvnih prihoda u konstalaciji sa svim zainteresiranim partnerima iz međunarodne zajednice. Država BiH je do sada morala stvoriti uslove za konsolidaciju i razvoj nacionalnog i ekonomskog prostora, o čemu smo govorili i u prijedlogu predsjednika Vijeća ministara, prijedlog rada i o izvještaju. Ovako koncipiran Prijedlog budžeta nedaje skoro nikakve garancije za izgradnju i reformu ukupnog pravnog sistema BiH, jačanje institucija BiH, ekonomske i socijalne reforme i povratak izbjeglica. Trebalo je davno otvoriti proces stvaranja novog zakonskog okvira za djelovanje Vijeća ministara BiH i provesti reforme u državnim i entitetskim organima uprave i obezbijediti kako horizontalno, tako i vertikalno povezanost svih nivoa 17 državne uprave u BiH. Ja se izvinjavam, evo završiću, ovo je u prvom čitanju trebalo, ali više inklinira ovom drugom čitanju i ja msilim da je mjesto ovoj diskusiji sad a ne u onom provom dijelu. Dakle, iz ovoga se, nažalost, vidi da navedeni i mnogi drugi životno važni poslovi za državu nisu urađeni a mogli su biti s obzirom na proklamovano partnersvo pozicije sa međunarodnom zajednicom. Zbog toga, dosadašnji rad ovog parlamenta i izvršne vlasti u ovom sazivu, nažalost vidim kao izgubljeno vrijeme za državu BiH i njene institucije. Hvala vam.
Zahvaljujem uvaženom zastupniku gospodinu Kulenoviću. Rijeć ima uvaženi zastupnik gospodin Sead Avdić a neka se pripremi uvaženi zastupnik gospodin Malkić.
Dame i gospodo poslanici, cijenjeni članovi Predsjedništva, članovi Vijeća minsitara, poštovani gosti, ja, također, želim da iznesem jednu konstataciju da je Parlament BiH, Predstavnički dom Parlamenta BiH doveden ne svojom zaslugom, ne svojom krivnjom u ovakvu jednu poziciju, da u mjesecu maju usvajamo i razmatramo budžet institucija BiH i njenih međunarodnih obaveza, ali to je bila dužnost nekih drugih organa i u tom kontekstu, apsolutno, da smo bili voljni i raspoloženi i otvoreni za znatno prije usvajanje i razmatranje ovakvog jednog krucijanog dokumenta za svaku državu. BiH je nedavno primljenau Vijeće Evrope 24. aprila i to je obavezuje, jednostvno, da mora izvšravati svoje obaveze i međunarodno pravne i svake druge, a posebno donositi krucijalne zakone i dokumente koji omogućavaju funkcioniranje ovakve jedne međunarodno priznate države. Što znači da danas imamo pred sobom budžet institucija BiH i njenih međunarodnih obaveza. U ovom budžetu objektivno koji je došao kao izraz mukotrpnog usaglašavanja i pokušaja iznalaženja konsenzusa koji je postignut na nivou Predsjedništva BiH i postignutog na nivou Vijeća ministra. U tom kontekstu taj sporazum, taj konsenzus je, zasnivan na jednom kompromisu, koji je eliminirao jednostavno iz pozicija ovu poziciju o kojoj vrlo često razgovaramo a to je pozicija za finansiranje agenta za zastupanje tužbe BiH protiv SRJ. Međutim, želi se postaviti vještačka teza ovdje ovdje pred Parlamentom. Mi danas ne diskutujemo o validnosti ili o ustavno-pravnom kontinuitetu tužbe BiH protiv SRJ. To nije danas na dnevnom redu niti je to budžet akceptirao u svojoj strukturi. Naime, danas govorimo o finansiranju i strukturi budžeta institucija BiH i njenih međunarodnih obaveza, što znači da, također, neki pokušavaju postaviti vještačku dilemu. Ukoliko ima i ukoliko nema u strukturi budžeta institucija BiH ove pozicije za finansiranje agenta BiH za zastupanje tužbe BiH protiv SRJ da se samim tim BiH odriče od tužbe i ova tužba gubi svaki svoj smisao i a je to korak ka odustajanju od tužbe BiH i zastupanja i finansiranja agenta za zastupanje BiH i tužbe BiH protiv SRJ mislim da su to vještačke dileme. Apsolutno nema niko pravo da nam na takav način lementira ili jednostavno dovodi u pitanje ustvno-pravni kontinuitet ovog pravnog akta koji jeste pred Međunarodno pravnim sudom, odnosno pred Međunarodnim sudom pravde u Hagu i bilo bi dobro da svi zajedno sa tim sudom tragamo za istinom ovom našem bližem povijesti i da jednostvno kroz sintagmu istina i pomirenje krenemo u budućnost BiH. Mislim da je to jednostavno poruka i svaki razuman dijalog u ovoj BiH podrazumijeva objektivno dvije sitangme istina i pomirenje i mislim da je dobro gospodin Radišić i hvala mu na tome istakao da to nije sporno i da Međunarodni sud u Hagu treba da završi svoj dio posla i da 18 jednostvno, zašto to dovoditi pod znak pitanja. Po meni ustavno-pravni kontinuitet tužbe BiH protiv SRJ nije doveden pod znak pitanja. I na kraju da kažem, Socijal demokratska partija je uložila amandman. Vi ga imate pred sobom, da osnaži, da upozori, da opomene u krajnjem slučaju obaveze koje se stvaraju već, jednostavno, kroz zastupanje tužbe BiH protiv SRJ. Ilustracije radi, nedavno je, evo prije par dana mogli ste pročitati u štampi. Ja ću samo kratko od iznos od 31.829 dolara USA gospođa Štem ne može da naplati još od '98. godine i ako je više navrata pokušavala ali je drsko odbijena od strane Fondevanbizena koagenta ... Muhameda Šaćirbegovića. Također, se obraćala i tadašnjem ambasadoru BiH pri UN u Njujorku gospodinu Huseinu Živalju na pismo upućeno ... odnosno Ksimu Trnki, sadašnjem agentu nikada nije dobila odgovor i o svemu je obavijestila i francuskog ambasadora u BiH. ... radi čuvanja ugleda i digniteta ove države, jer ona ispunjava svoje međunarodno-prvne obaveze, činom čuvanja kredibiliteta međunarodno-pravnog i u svemu ostalom, mislim da je nužno odgovoriti ovim obvezama koje su stečene. U tom kontekstu, ne možemo pobjeći od te istine. Obaveze su stvorene i već su pred nama. Što znači, plediram da, zato je SDP napisala ovaj amandman i smatra da ove obaeze koje su stvorene i koje će se pojaviti premašuju tu cifru i jednostavno sežu sve do 910.000 KM. Još jedanput mislim da smo izrazili punu političku volju i suglasnost i da povučemo ovaj amandman, međutim, nije bilo političke volje i smatram da, jednostavno začuđujuće. Čovjek trba preispitati svoja prva sa pojedinim političkih partija i stranka, ponvljajući još jedanputa finansiranje agenta za zastupanje tužbe BiH protiv SRJ ne ugrožava niti osporava ustavno-prvni kontinuitet ove tužbe, ne ruši njenu validnost i to nije danas na dnevnom redu.Danas na dnevnom redu je nešto drugo. Budžet institucija BiH i njenih menjunarodnih obaveza koje su stvorene. Hvala vam.
Zahvaljujem uvaženom zastupniku gospodinu Avdiću. Riječ ima uvaženi zastupnik gospodin Malkić.
Gospodo predsjedavajući, kolege poslanici, uvaženi gosti, moja diskusija će biti osvrt na tri uložena amandmana i javno traženje vaše podrške u pravcu mog opredjeljenja po osnovu ova tri amandmana. Naime, prvo amandman je moj, koji se tiče Srebrenice i tražim od vas da ga podržite. Drugi amandman je Kluba poslanika SDA, apsolutno ću ga podržati, ali postaviću nama svima ovdje pitanje. Hoćemo li mi normalnu državu. Ako hoćemo, a čini mi se da svi hoćemo. Ovdje smo govorili. Ima li onda držva obavezu da štiti prava svojih građana? Hoćemo li i jesmo li već svojim postupkom možda doveli u pitanje obaveze države nasprem naših građana? Time što želimo izbaciti troškove agenta, odnosno zastupnika našeg pred Međunarodnim sudom pravde u Habu. Treći amandman jeste, amandman Kluba poslanika SDP, da je predložen ono kako valja ja bih ga, apsolutno podržao. Međutim u ovoj formi prijedloga on nije ništa drugo do politikanstvo i licemjerstvo. Navodno tobožnja zaštita države i njenih građana. Zašto? Jer, ovaj amandman, apsolutno nema, ne povlači za sobom drugi potez odakle će se namiriti ova 19 sredstva? Time se samo htjelo reći, eto i mi smo navodno za nekakvu zaštitu države BiH s prem njenih građana. Hvala.
Zahvaljujem uvaženom zastupniku gospodinu Malkiću. Za repliku se javio uvaženi zastupnik gospodin Damir Mašić.
Uvaženi zastupnici, članovi Predsjedništva, članovi Vijeća ministara, mediji, ja se izvinjavam što izlazim, ja ne želim da širim polemiku oko ovoga, samo bih gospodinu Malkiću uputio par riječi. Pod broj jedan, mine želimo da izbacimo, jer prvi puta se sada ubacuje u Budžet, što vi niste bili ste na vlasti, zašto niste ubacili da se finansira to iz budžeta? To je jedna stvar. Druga stvar. Ovo nije nikakvo politikanstvo i ovaj naš prijedlog je deset puta bolji od vašeg i to se vidi iz iznosa i od svega ostalog. Hvala.
Zahvaljujem uvaženom zastupniku gospodinu Mašiću. Replika, uvaženi zastupnik gospodin Malkić.
Nije deset puta, jeste dva puta u finansijskom iznosu. Druga stvar, ja nisam rekao da vi povlačite, već niste korektno predložili. Iz ovog amandmana, on ne može se staviti u budžet ovako. Uslovno ne može se staviti. Može, ako će Kolegij preuzeti na sebe obaveze a oni to sigurno neće da ga dorade. To je suština.
Zahvaljujem. Za diskusiju se javio uvaženi zastupnikg ospodin Đedović, a neka se pripremi uvaženi zastupnik gospodin Mijatović. Replika. Onda zamoljavam uvaženog zastupnika Đedovića da malo sačeka.
Uvaženi predsjedavajući, gospodo poslanici, ja imam repliku na izlaganje gospodina Avdića i, također, gospodina Malkića. Dakle, u parlamentarnu proceduru uveden je i amandman gospode poslanika SDP-a BiH, koj je potpisao predsjdnik Kluba gospodin Bogić Bogićević i to se uvodi nekako stidljivo i na mala vrata. Ali, evo u vašem, ja bih rekao političkom razračunavanju, javnost je ipak obaviještena. Radi se o zahtjevu, dakle, da troškovi agenta tužbe Republike BiH protiv SRJ ne budu 400 i nešto, već 900.010 maraka. Da li je dovedeno u pitanje legitimitet tužbe, pitanje koje je postavi gospodin Avdić? Nije gospodine Avdiću doveden u pitanje legitimitet tužbe onoga ko je podnio i na način na koji je podnio. Ali, prethodno treba kao što je rekao gospodin Radišić, član Predsjedništva BiH odgovoriti na pitanje ko je podnio tu tužbu i u čije ime je podnio tu tužbu. Pa u smislu u kojem vi hoćete to 20 da dovedete do kraja, ja se ne bih složio niti u pravnoj praksi i teoriji postoji takav način dovođenja neke pravne stvari do kraja. Naime, činjenica je, da je BiH do Dejtona bila nešto sasvim drugo, a od Dejtona dejtonska BiH, a ako je činjenica da je tužbu podnijela Republika BiH koja je egzistirala do Dejtona u obliku kakav znamo, također, stoji činjenica da kroz pravu predviđenu proceduru postdejtonska BiH nema tužbe protiv SRJ. Ukoliko ne želite kazati da unutar dejtonske BiH ne postoji RS njeni organi itd. Ako gospodo to želite kazati, onda to kažite otvoreno pa da i mi znamo o čemu se radi. Postavlja se pitanje zašta u budžet BiH, upotrebljavam strogo dejtonsku terminologiju nije do sada traženo pitanje uvrštavanja troškova agenta u sporu između Republike BiH i SRJ, već se to radi evo tek ove godine. Ja bih volio znati odgovor i na to pitanje, a da nam bude jasno da kao ljudi, kao demokrate, jer skoro svi u predznaticima svojih političkih partija imamo izraz da smo demokrati pa da to otvoreno, jasno, glasno pred javnošću raspravimo, a ne ovako na mala vrata da uvlačimo tako ozbiljne stvari itd. Ja ne bih želio da se vraćam u prošlost i kao većina svojih kolega važno mi to nije namjera, ali toga uvlačenja na mala vrata više ne bi trebalo da bude, jer ako se imalo sjetimo prošlosti, upravo ćemo doći do zaključka da stvari koje nisu htjele da se rasprave u parlamentima BiH i prije rata, već su pokušane da se uvuku na mala vrata, da su možda i to najvećim dijelom posljedice, za posljedicu imale rat u BiH itd. Zato bih ja, zaista, eto apelovao, da bez rasčišćenih ovih pitanja i bez poštovanja procedure, koja je predviđena i Ustvom BiH i Poslovnikom ove skupštine a i evo nekim drugim zakonskim projektima, koje smo uspjeli donijeti kao što su mnogi ovdje istakli, ipak, BiH pored svega ostvarila je veliki napredak u cilju boljitka, u cilju ulaska u evropske integracije, evo da i ja ponovim itd. Pa, ako se budemo bavili ovakvim stvarima, na ovakav način, vjerujte da su to koraci unazad i da na taj način nećemo postići ciljeve u koje se zaklinjemo ovdje, ja bih rekao više, reda radi, nego što su istinski i imamo namjeru.
Zahvaljujem uvaženom zastupniku gospodinu Mijatoviću. Za ispravak navoda se javio uvaženi zastupnik gospodin Avdić pa gospodin Bogićević.
Dame i gospodo poslanici, ja uvažavam šta govori kolega Mijatović, međutim, činjenica da je i prije Dejtona bila RBiH međunarodno priznata država. Proslavili smo neki dan, obilježili deset godina od prijema u UN, institucija osnovao te države RBiH i stvorene obaveze su kontinuitet prihvaćen u Dejtonu, što znači da, ja sam molio i pledirao da danas ne postalvjamo to pitanje i da ne pravimo vještački pitanje ko je za, ko je protiv tužbe BiH protiv SRJ. Druga stvar, meni stvarno nikako, ne mogu da dođem do odgovora, zašto se pokušava vezati RS za ovu tužbu? Zašto se uporno pokušava vezati srpski narod za ovu tužbu. Mislim da, jednostavno, nema nikakvog razloga, ovo je naša susjedna država, sa kojom smo uspostavili diplomatske odnose i taj, što kaže kolega Mirjanić, ta jabuka razdora, uslovno rečeno, nek se riješi, jednostavno, pred meritornim tijelom koje je zato nadležno. Nema nadležnijeg tijela nego što je Međunarodni sud pravde u Hagu. Ja vas molim, stvarno nema razloga da nastavimo diskusiju oko ovih pitanja. Hvala vam.
Zahvaljujem. Rijeć ima uvaženi zastupnik gospodin Tošić. 21
Znate gospodine Avdiću zašto mi to povezujemo, zato što vi vjerovatno objašnjavate da su regularne jedinice JNA zauzele Grahovo, Drvar, Petrovac, stigle u Bočac, sve živo uništili i vjerovatno zbog toga.
Nikad mi to nismo rekli. Ja nisam rekao.
Pa dajte mi odgovor, jer su sami Srbi to sve zbrisali? Nemojte molim vas, još jedanput povlačim.
Niste mi odgovorili na pitanje.
Rekao sam vas. '93. godine kada ste podigli tužbu. Ko je tada učestvovao i u kojoj vlasti od predstavnika RS? A ona je Dejtonom priznata. Vojska RS priznata kao regularna vojska. Odgovorite vi meni ko je zauzeo i čije regularne snage su zauzele ove prostore? Gdje je ta tužba? Ako ste već tako principijelni. Ali, ja još jedanput pozivam, nemoj da se vraćamo na to gospodo. Zakažite sjednicu, zakažite okrugle stolove da raspravljamo. Dovedite eksperte, nemojte danas da nas na tome mučite molim vas. Mi hoćemo danas da usvojimo budžet. Ja te molim Mario, daj prijedlog koji sam dao da glasam o njemu. Nemojte da prozivamo jedni druge. Otići ćemo ponovo daleko. Imamo za sve odgovore. Ja vam kažem, ako već nemate odgovore, ja imam odgovore, dajte zakažite nam tematsku konferenciju da pričamo o tome ljudi moji. Nemojte nas ovdje mučiti i nemojte nas ovdje provocirati. Tražim da se izjasnite o predlogu, a evo ponovo ponavljam. Da danas kao parlametarci glasamo o tome da odustanemo od amandmana svih, jer nam je cilj da usvojimo budžet. To je pred nas stavio MMF i međunarodna zajednica a i nama treba. Glasajmo, ako ne izglasamo o tom predlogu, idemo dalje do noći pa ćemo vjerovatno do 31. usvojiti i više nećemo odgovarati na ove provokacije. Ja kažem kao predsjednik u ime Kluba SDS. Dakle, nećemo više ni na kakve provokacije odgovarati. Šta god da kažete, mi smo danas stavili tačku, jer mi hoćemo da donesemo budžet.
Zahvaljujem uvaženom zastupniku gospodinu Tošiću. Rijeć ima uvaženi zastupnik gospodin Bogić Bogićević. Je li diskusija ili ...
Dame i gospodo, poštovani gosti, naravno ja nisam mogao uticati da se spriječi ovakav razvoj sjednice. Imali smo veoma efikasnu sjednicu Proširenog kolegija. Ja se zahvaljujem Kolegiju u užem sastavu, koji je imao konstruktivan prijedlog, da se i ova sjednica završi efikasno. Međutim, mislim da većinu ljudi ovdje ništa ne iznenađuje. Ne treba biti ni proraok i mađioničar i ne predvidjeti da ćemo ovakve i slične sjednice imati do 5. oktobra. Nažalost, 22 sve više će se u ovom parlamentu raditi u korist svojih uskostranačkih interesa i političkih partija, a sve manje u korist držae i to će se događati iz jednostavnog razloga, što, bezobzira na bogatstvo svake političke partije u BiH teško je pronaći i jednu partiju koja može kupiti šest sati televizijskog prostora direktnog. E, kad već ne može kupiti, zašto neće koristiti ovdje besplatno. Nažalost, i tako se dodvoravati biračima za naredne izbore. Zato se do sada nisam javio,nažalost, prozvan sam. Klub poslanika SDP nije stidljivo, već u skladu sa Poslovnikom uputio je amandman. Bio je spreman na konstruktivan prijedlog Kolegija da se povuku svi amandmani pa da povuče i Klub poslanika SDP-a, ali se to nije dogodilo. Nije prihvaćen taj prijedlog. Cijenomo da smo dobili budžet, predložen jednoglasno od Predsjedništva, podržan od Kolegija u užem sastavu, cijenimo potrebu da ga usvojimo sredinom godine izato smo spremni da g podržimo. Međutim, dogodilo se ono što smo i predvidjeli i što će se dogoditi. Ovdje će se svojim biračima ispričati priče u povodu i oko budžeta o prošlosti i budućnosti BiH i biće usvojen budžet ne brinite, danas će biti usvojen budžet u ovoj sali i tu nema dileme. Ali, ima potreba da se ovliko vremena potroši bez potrebe. Mi smo ovdje danas jasno čuli da nema problema, da Međunarodni sud u Hagu, Međunarodni sud pravde, potvrdi istinu, istinu i pravdu kao pretpostavku za pomirenje naroda i građana BiH, za trajan mir, stabilnost, i slobodu na ovim prostorima. Da niko ne amnestira zločine i zločince i isto tako da ovoj državi, njenim građanima i narodima nanesena ogromna ratna šteta. Tu ratnu štetu, za tu ratnu štetu neko će morati da odgovara i tu ratnu štetu neko će morati da nadoknadi. E, kad je već tako, a pošto pristižu obaveze i računi, ne iz ove godine, od ranijih godina, da Klub poslanika predložio iznos koji je predložio, oslanjajući se na rezerve i imaju rezerve u budžetu za, između ostalog, i ove namjene, za nove sporove, nove arbitraže, koje će se, eventualno, pojaviti itd. i u tom smislu je predložio Klub poslanika SDP amandman koji će proći ili ne proći, ali ja sam siguran da će se budžet danas usvojiti.
Zahvaljujem uvaženom zastupniku gospodinu Bogiću Bogićeviću. Prije se za ispravku javio uvaženi zastupnik gospodin Mirajnić a onda Mijatović.
Gospodo poslanici, nastojim da danas usvojimo budžet. Postavljeno je pitanje kakva je veza između RS i ovog spora i ove tužbe. Vi znate da smo mi bili uporno protiv toga, protiv ove stavke i protiv budžeta koji sadrži ovu stavku. Ne želim da dalje nastavimo ovu raspravu. Želim da donesemo budežt, ali, gospodo za informaciju oni koji nisuobaviješteni reći ću samo slijedeće. Ovo je gospodo dopuna, dio dopune tužbe BiH protiv Jugoslavije. Datum 1998. godina. Što znači u vrijeme primjene Dejtonskog sporazuma. Kada se odluke mogu donositi jedino uz saglasnost predstavnika sva tri naroda. U ovoj tužbi, odnosno u ovoj dopuni tužbe je, gospodo razlog koji vezuje zašto smo protiv i koji vezuje zašto smo protiv i koje ... RS. ja neću objašnjavati. Ne želim dalju polemiku. Oni koji ne znaju, neka se raspitaju u Ministarstvu inostranih poslova, nega potraže odgovor na tužbu i prevod i neka vide zašto mi to govorimo i hvala vam.
Zahvaljujem uvaženom zastupniku gospodinu Mirjaniću. Rijeć ima zastupnik gospodin Mirko Mijatović. 23
Poštovasna gospodo, nažalost, gospodine Bogićeviću niste me nimalo razuvjerili niti ste bili nimalo jasniji. Naprotiv, bili ste daleko uopšteniji, jer vaši izrazi neko je prouzrokovao ogromne štete i neko će platiti te štete. Vi to tako u vašem potpisu ovdje na ovaj amandman niste zakazali. Vi ste nekoga tačno tamo imenovali i imenovali ste da je to SRJ. E, sada da vas ja nešto upitam. Ukoliko priznate gospodo da i ja pripadam BiH, da moje Trebinje pripada BiH i da RS pripada BiH, da vam nešto kažem. Ja ponovo apostrofiram ja tražim da ne provocirate situaciju i da ne odgovaram, ali već kad hoćete, da vamkažem, taj tragični sukob, koji je vodila trebinjska brigada, evo da vam kažem, nije vodila ni protiv jednog naroda u BiH. Nego protiv regularnih jedinica jedne druge nam susjedne države. možete to provjeriti i može provjeriti ko god hoće i kako god hoće. A da ste vi u toj tužbi kao što kažete naveli da je to neko ja bi se složio. Ali vi to niste tako rekli, već naprotiv iz daljnjeg konteksta koji ste potpisali nedvosmisleno govorite ko je to. Prejudicirate stvari. A pošto su evo i Dejton i međunarodna zajednica i svak živ od nas traži da to zovemo tragičnim sukobom, dok se na drugi način ne riješi ili gledajte podizanjem samo jednog dijela optužnice, a sakrivanjem drugih istina, čini se viša nepravda, a vi se krijete iza toga da to radite samo u smislu apsolutne pravde. E, pa gospodo draga mi u tu vašu pravdu za sada ne vjerujemo. A dozvolite da u takvu apsolutnu pravdu kakvm je želite predstaviti ne vjeruje veliki dio građana Bosne i Hercegovine. Pa ako je to tačno, zašta potencirate ta pitanja. Ja bi vas jednostavno molio, ja vas molim evo kao ili sabraću ili kao sagrađane Bosne i Hercegovine s kojima hoćemo zajednički suživot. Ja sam ponovio ne znam koliko puta ovdje da mi imamo i hoćemo imati povjerenja u zajedničke organe Bosne i Hercegovine. Istinski sam govorio uvaženom gospodinu Lagumdžiji, ja njega smatram svojim ministrom. Stvarno ga smatram jer Bosna i Hercegovina nema drugog ministra osim njega. I dokle god on bude ja ću ga smatrati legitimnim predstavnikom i ministrom Bosne i Hercegovine. Ali, ako ovako nastavite gospodo draga, pa ja onda ne znam dokle ćemo dogurati. Možete ubjediti mene, ali ako ne možete narod koji ja predstavljam, a na takav način ja vam pored najbolje želje moram kazati da njega ne možete ubjediti. Bar za sada. Pa onda je moja dužnost osnovna da vas na to makar upozorim. Ne bi da bi izazvao bilo kakav tragičan sukob ili bilo kaku političku aferu u Bosni i Hercegovini već zaista sam opredjeljenja onih o kojima vi pričate, o kojima su vam puna usta kada se zaklinjete u tu Bosnu i Hercegovinu. E, nemam ni ja druge domovine osim Bosne i Hercegovine. Nemam zaista. Nemojte nas provocirati. Ja vas molim.
Zahvaljujem uvaženom zastupniku. Replika uvaženi zastupnik Bogić Bogićević. Pa idemo do jedno 10 sati pa ćemo onda brže usvojiti.
Naravno sve u toku predviđenog scenarija. Ja se izvinjavam, ja se nadam da gospodin Mijatović predstavlje sve građane koji su dali povjerenje da narod predstavlja onaj dom gdje sjedi gospodin Špirić koji je ovdje. Prema tome u ovom domu se ne predstavljaju narodi, birači, građani Bosne i Hercegovine u svojoj izbornoj jedinici kojoj su dali povjerenje nama što sjedimo ovdje. 24 Drugo ništa nema nejasno u amandmanu koji je predložen gdje se lijepo kaže - zastupanje tužbi sporova i arbitraža Bosne i Hercegovine pred Međunarodnim sudom pravde u Hagu i ništa nije nejasno. Ko hoće da shvati da ne politizira i da ovu govornicu ne pretvaramo u tribine i predizborne skupove. Toliko.
Zahvaljujem uvaženom zastupniku gospodinu Bogićeviću. Replika isto uvaženi zastupnik gospodin Stokić Dušan.
Poštovani predsjedavajući, dame i gospodo poslanici, cijenjeni gosti. Nažalost ova današnja sjednica se sve više pretvara u predizbornu promociju političkih stranaka i pojedinaca. Međutim, danas dnevni red je dosta precizan, konkretan. Imali smo dvije tačke koje smo da je bilo sreće trebali da riješimo mnogo ranije. O tome smo svi saglasni, međtuim kako se današnja sjednica odvija sve su izgledi da je nećemo riješiti ni danas. Ponovo se potežu velike teme oko kojih je sigurno do sada nismo mogli saglasiti, a nećemo moći ni danas. Prema tome besmisleno je postavljati pitanje ovdje karaktera rata, da li je to bila agresija ili građanski rat, koji su uzroci sukoba. Međutim, ta mala stavka u Budžeta izgleda je važnija od svih ostalih problema koje tretira taj budžet. Mi ovdje nažalost izgleda tako i u Bosni i Hercegovini da na sve stvari imamo svako svoj pogled. Budžet koji je po meni prvenstveno ekonomska kategorija ovdje dobija jednu sasvim drugačiju, prvenstveno političku težinu. Već kada se pričalo puno o toj stavci neću ni ja biti drugačiji od mojih prethodnika. Mene lično iritira na neki način zašto je samo tužba protiv Savezne Republike Jugoslavije. Jugoslovenska vojska je bila vojska države koja je postojala prije nego što se dogodio tragični sukob na ovim prostorima i to je znači legitimna vojska. Zna se kad se JNA povukla zvanično iz Bosne i Hercegovine. Zna se takođe da je regularna vojska druge susjedne nam države, postoje o tome podaci koji ne može pobiti, učestovala u ratnim sukobima na teritoriji Bosne i Hercegovine. Postoje podaci o desetine hiljada islamskih dobrovoljaca muđahedina koje je isto tako neko doveo na ove prostore da pomogne u tom krvavom sukobu na ovom prostoru i niko nije našao za shodno, ako ćemo pošteno da govorimo o svemu, o uzrocima tog sukoba da pozove, odnosno da pokrene tužbu i protiv tih pojedinaca koji su doveli islamske plaćenike u Bosnu da pomognu u krvavom sukobu. Da se takođe i protiv druge susjedne države podigne ista takva tužba, pa ako ćemo sve da razmatramo da nađemo adekvatnu međunarodnu instituciju, sud ili ne znam, nisam upućen koja će to objektivno da razmotri i da nakraju donesemo neke zaključke koje ćemo prihvatiti i koje će nas obavezivati. Međutim, vračajući se stalno, bilo o čemu da se govori mi se vraćamo na ova bolna pitanja. Ona jesu bolna, međutim ne smijemo dozvoliti da ona budu kočnica rada ovog parlamenta. A to očigledno jeste, jer mi smo danas izgubili ovdje koliko već 3 sata i 15 minuta, praktično o Budžetu ništa nismo rekli i ne vidi se kraj izlaza iz ove situacije. Ovo me sve podsjeća na ono vrijeme kada smo o izbornom zakonu raspravljali.
Tri minute je prošlo. 25
Isto tako, evo saću. Hajde dobro da skratim ovu analizu, ali da dam prijedlog. Odgovornost za usvajanje Budžeta koga danas treba usvojiti, gospodin Bogićević je rekao čak da će biti usvojen, ja nisam siguran baš da će biti usvojen, ali mislim ako smo razumni ljudi i odgovorni poslanici treba da bude usvojen, a odgovornost leži prvenstveno na poziciji ovdje. A zna se ko je pozicija. To je Alijansa i stranke iz Republike Srpske koje čine moj klub koji podržavaju Alijansu. Prema tome da budemo racionalni predlažem što se realno ako gledamo, ni jedan amandman ovdje ne može dobiti većinu. Realno. Prema tome budimo praktični de stranke iz Alijanse da svi povučemo svoje amandmane i mi ćemo povući naše amandmane, da podržimo taj zakon. Opozicija ima pravo da predizborno vrši svoju promociju ovdje, ali mi trebamo da budemo racionalni i odgovorni da doprinesemo da taj zakon bude usvojen. Znači predlažem sve stranke iz opozicije da izađu i kažu povlačimo naše amandmane. Opoziciji dati vremena da ispriča svoju priču da glasamo i da usvojimo Budžet. Hvala.
Zahvaljujem. Za repliku se javio uvaženi zastupnik gospodin Boro Bjelobrk. Idemo u novi krug replika.
25. avgusta 1992. godine kao građanin bio sam ranjen. Sreća moja pa u glavu. Danas jedino pouzdano znam da me nije meteor strefio. Na prošloj sjednici sam predlagao da se formira parlamentarna istražna komisija koja će odgovoriti na pitanje koje odgovoran ili ko je skratio 200 hiljada ljudi za glavu. Ja sam još dobro prošao. Interesantno, najveći broj govornika koji danas drže slovo ovdje su glasali protiv te moje ideje. U životu ima puno stvari koje se završavaju kompromisom. Na kraju krajeva to i jeste zadaća ljudi koji se bave politikom, ali dozvolite imaju neki pragovi koji se zovu mrtva glava oko koje se ne može praviti kompromis. Meni bi bilo drago da imamo snage u ovoj zemlji i mislio sam da svi na ova vrata ulazimo sa bar takvom mjerom odgovornosti da ono što jeste teret naše generacije posložimo kockice kako stvari stvarno istinito izgledaju. Ali u normalnom civilizovanom svijetu kada to iz bilo kojih razloga ne ide čak u jednoj porodici postoji sud. Moj jedan uvaženi kolega je prošli put čitav pledoaje ovdje napravio pozivajući se svoje ispravno poslovničko pravo da se istraže okolnosti. Sjajno. Sada kada se ovdje javlja grupa poslanika koja takođe hoće da se nešto istraži, aman, zaman. Još jednom vas pozivam, nezavisno od toga kako ćemo se dogovoriti danas oko Budžeta, Bosni i Hercegovini treba istina. Ovoj generaciji prije svega treba istina. Biće sjajna ljudska mudrost ako sopstvenim snagama zavrnemo rukave i umove upotrijebimo da odgovorimo, sebe prije svega radi, o čemu se radi. Ali u toj priči nema nevinih. Mnogi su to danas ovdje i dokazali. Hvala lijepo.
Zahvaljujem uvaženom zastupniku Bori Bjelobrku. Diskusiju uvaženi zastupnik gospodin Ibrahim Đedović, a neka se pripremi uvaženi zastupnik gospodin Gligorić. 26
Gospodo predsjedavajući, uvaženi članovi Predsjedništva, kolege poslanici, dame i gospodo, izgleda da je ovdje postala moda javiti se za repliku i onda izaći reći šta imaš, a diskusijom nikako doći na red. Ja molim na jedan fer plej. Neću riječi reći o tužbi kada bude dnevni red onda ću o tome govoriti i molim da se tako ponašamo, jer pričamo o nečemu što nije uopšte predmet rasprave. Apeliram na sve. Želim kao čovjek da samo skrenem pažnju iz Budžeta na nekoliko momenata koji su vrlo bitni za sve građane ove zemlje, bez obzira kojoj stranci ili narodnosti pripadali, to je da je ¼ marke zarađena za funkcionisanje BiH, a 3 posuđene, ¾ , a 1½ dužna. To su gole istine kako kaže uvaženi kolega Avdić i ja se pitam kako ćemo mi od toga živjeti. Koja kuća i koje domaćinstvo može živjeti s tom računicom? Mi kao odgovorni ljudi moramo se zapitati kako te ¾ što trošimo da zaradimo i kako onaj dug da smanjimo da oni koji dolaze i oni koji ovdje treba da žive žive bolje, žive kao oni o kojima mi pričamo da težimo. Nemojte svaku tačku dnevnog reda, idemo tamo. A gospodu predlagače ja bi zamolio za jedno pojašnjenje da bi podržao ovaj budžet – Agencija za informacije i zaštitu BiH predviđeno je 7,7 miliona, a za podršku povratka 11,381. Meni je to jedan nesklad koji ja kao čovjek ne mogu razumjeti, jer mi u ovoj zemlji imamo toliko službi da ja ne znam, ne znam zna li iko šta one rade i kome račun polažu i koliko koštaju. To opet od ovih ljudi što troši ¾ znači posuđene marke. Zato bi molio malo o tome prije nego što damo svoju riječ za Budžet. Ja se zahvaljujem na pažnji.
Zahvaljujem uvaženom zastupniku gospodinu Đedoviću. Riječ ima uvaženi zastupnik gospodin Tihomir Gligorić, a neka se pripremi uvaženi zastupnik gospodin Cuplov.
Uvaženo radno predsjedništvo, članovi Predsjedništva, poslanici, ministri, dame i gospodo. Želio bi reći tri stvari. Prva je da smo mi dobili novi Prijedlog budžeta nakon mnogo vremena o čemu ste govorili. Ekonomičnost vremena i vrijeme u Bosni i Hercegovini se ne zna cijeniti, to smo potvrdili i u ovom slučaju. I mogu da kažem da je u odnosu na prethodni prijedlog dobar, da u metodološkom smislu je znači mnogo bolji nego što je bio raniji prijedlog, da su određene stavke sada obrazložene, odnosno jasne su i zna se našta se odnosi i mislim da nije savršeno, ali da u metodološkom smislu treba popravljati. Ja razumijem možda i ministra za trezor da ima prostor za manevar, pa mu je lakše raditi ukoliko nema jasno preciznih znači stavki kao što to traži Zakon o trezoru, kao što to radi Vlada Republike Srpske i Federacija BiH, trebalo bi na nivou Bosne i Hercegovine isto to tako potpuno primjeniti Zakon o trezoru i na takav način raditi. Ovo ne želim da kritikujem, nego vjerovatno da sam i ja u takvoj poziciji bi mi odgovarala ta pozicija i o tome ministar može nešto više reći. Bilo bi potrebno možda da isto nešto više kaže ministar u smislu o izvršenju samog znači Budžeta, koje su to razni elementi koje su koristili i da nam se tu znači to pojasni, da ja to sad ne govorim, možda ako ne budem zadovoljan reći ću dalje. 27 I sledeće, ali to je ono drugo, kada smo već dobili prijedlog Predsjedništva Bosne i Hercegovine, ako su oni usaglasili i koncezusom su nama to predložili, mislim da ako ćemo malo samopoštovanja onda bi trebali i tu činjenicu uzeti u obzir i jasno danas podržati prijedlog koji nam je došao iz Predsjedništva Bosne i Hercegovine. Često ste s pravom kritikovali kada nam iz međunrodne zajednice traže da po hitnom postupku po članu 105. Predstavnički dom ili članu 100. Dom naroda nešto bez amandana rješavamo. I vi ste s pravom poslanici koji su govorili i jasno stavili do znanja da treba amandmanska procedura, jer to govori o poslaniku i njegovom pravu da iskaže svoje drugo mišljenje. Mi smo danas ponovo u situaciji da imamo tu mogućnost i mnogi su amandmani došli. Ja se isto tako pridružujem i drugima da te amandmane koji se odnose na spornu stavku tužba protiv Bosne i Hercegovine protiv SRJ se povuče, odnosno amandmane povuku poslanici koji su ili klubovi uložili. Ali govorim o samopoštovanju. Ako smo mi birali dva člana u Predsjedništvu, upravo ovaj Dom u skladu sa zakonom, s obzirom da je gospodin Radišić jedini ostao koji je neposredno biran od strane građana, ja imam svoje mišljenje da kada je u ...(pitanju) da je ono izgubilo mnogo na autoritetu s obzirom da nije biran od neposrednog građanina, ali ako su oni korektno tome pristupili i ako smo dobili prijedlog koji je koncezusom riješen dobar, ja smatram da bi mi na domaćem terenu poslanici trebali uvažiti tu činjenicu i podržati njihov prijedlog i odustati od politike o kojoj je danas bilo mnogo riječi kada govorimo o toj tužbi. I treće. S obzirom da je mnogo govoreno o toj tužbi, želim reći mišljenje, ne želim da me pogrešno shvatite, niti želim raspravu o tome. Potpuno je pravo opštine, pojedinca, kantona, ili entiteta da se zaputi tim putem i podigne tužbu bilo koje vrste pa tako i protiv SFRJ. Ali zašto želite sada u ovo izborno vrijeme, a nakon toliko godina čutanja da to dignete na državni nivo i pored toga što ona ima svoju validnost, želite izgleda dati legitimitet i dati međunarodni znači karakter? Jer, ne vidim ja lično drugoga razloga ako postoji mogućnost da se procesuira i procesuirana je kod Haškog tribunala da se u ovom slučaju sada želi nametnuti to na nivou države i na taj način doći u situaciju da se sporimo oko toga. Do istine se može doći. A istovremeno kada smo govorili o tome često su pojedinci iz Federacije govorili da ne govore o srpskom narodu o kolektivnoj krivici, o pojedinačnoj itd. Ali vas podsjećam da u tužbi na strani 729. stoji da je Republika Srpska nastala kao vještačka tvorevina, nastala na osnovu agresije i genocida i pod navodnicima genocidno... E gdje vam je sad tu pojedinac. Ja vam želim reći na bazi jednog validnog naučnog istraživanja javnog mjenja u Republici Srpskoj da Republika Srpska nije nastala kao rezultat nacionalizma, borbe nacionalizma, nego rezultat volje naroda, da sa druga dva naroda u Bosni i Hercegovini Bošnjacima i Hrvatima ravnopravno živi u Bosni i Hercegovini. Ovim se to zanemaruje. Ja neću da idem na pojedinačne slučajeve gdje se kaže o pojedincu koji je da je agresor, a istovremeno je čovjek poginuo u saobraćajnoj nesreći. Samo što je sahranjen u svom rodnom mjestu i on je agresor kao što se govori. Znači taj raspon od kolektivnog, od Republike pa do pojedinca koga ne želim sad da pominjem zbog familije pokojnika itd. Toliko toga je sporno i zar je nešto nenormalno ako srpski poslanici iz Republike Srpske traže ono što je već danas bilo riječi. Ko je potpisao tužbu? Kada je ona podnesena? Sadržaj tužbe? I sve dalje što je bilo rečeno s tim u vezi. To je sasvim normalno da dođemo do takve praktično spoznaje da dođemo do tužbe, jer izdvajamo i mi novac iz Republike Srpske i davati novac i dvati potpis na nešto, a da niste vidjeli nekorektno je to danas zaista tražiti. I slažem se i podržavam one da otvorimo jednu realnu raspravu i o tim pitanjima i potpuno otvoreno pred našom javnošću otvorimo sve i o uzrocima o karakteru rata itd. Jer je teško uvjeriti nekoga ako se kaže da je agresija, a istovremeno znamo realnosti na terenu da je u rat, kako se ušlo, da su na jednoj strani i Bošnjaci, vojske i Hrvati bili protiv vojske Republike Srpske, da su se hrvatska vojska i bošnjačka vojska međusobno isto tako borile, da su se 28 borile i muslimanske i muslimanske vojske i svagdje ćete to naći u osnovnim čitankama da se radi o elementima građanskog rata. Ali nećemo danas o tome. Ostavimo to, ili ostavimo, ako ova generacija, a uvijek generacija koja je učestvovala, ona će teško doći u poziciju da govori o tome. Neće biti objektivna. Ili da to pustimo novoj generaciji, ili da dođu istoričari, pravnici, sociolozi i naravno o tome daju svoju riječ što bi možda bilo i najbolje. Hvala vam na pažnji.
Zahvaljujem uvaženom zastupniku gospodinu Gligoriću. Riječ ima uvaženi zastupnik gospodin Cuplov, a neka se pripremi uvaženi zastupnik gospodin Amidžić.
Uvaženi predsjedavajući, poštovani članovi Predsjedništva, članovi Ministarskog vijeća, dame i gospodo poslanici, ja molim uvaženog predsjedavajućeg da pođemo od činjenice, čini mi se da danas nećemo uspjeti završiti ovo i dugi niz sati prestoji razgovora koji naravno kako dosadašnje diskusije teku neće voditi nikakvom rješenju. Ja vas lijepo molim, ja vas podsjećam da smo mi na Proširenom Kolegiju pokušali se usaglasiti oko prve tačke dnevnog reda. Vrlo oficijelno se razgovaralo i prijedlog je bio da se povuku amandmani. Na to se nije pristalo. Pokušaj da ovdje u Parlamentu jedne druge ubjedimo da su nam pogrešni ili nepotrebni amandmani je krajnja iluzija. Imali smo na sonu prijedlog budžeta iza koga je stalo Predsjedništvo, Vijeće ministara i u kome je vrlo jasno prepoznatljiva cifra predviđena za međunarodne arbitraže. To je jedan od razloga zašto je SDA bila spremna da glasa za ovakav budžet. Naravno svi amandmani koji su u proceduri, oni su u legitimnoj proceduri i ja vas lijepo molim da po Poslovniku vodite daljnje zasjedanje. Pokušaj utvrđivanja istine u Bosni, pa i u ovom parlamentu i poći od činjenice da je jedna istina, apsolutno niste u pravu. U Bosni ima deset istina. Naravno argumentacija za svaku istinu takođe postoji, ako je to argumentacija. Moj prijedlog bi bio da je Sud u Hagu može biti meritorniji od nas. Mi se očigledno oko istine ne možemo dogovoriti. Pa neka Sud odluči o tome, ali nije to predmet rasrpave. Ja vas molim da po Poslovniku vodite sjednicu. Takođe apeliram da se držite satnice, jer ja ću inaće biti prisiljen da sve sljedeće ili buduće diskusije prijavljujem kao repliku. Znate vi ne ograničavate replike. Ovdje ljudi izađu pod formom replike i drže političke govore. Takođe vas lijepo molim da nedajete u proceduru prijedloge koji nisu apsolutno utemeljeni. Pravo govora je jedno od osnovnih ljudskih sloboda i apsolutno nema niko pravo meni da propisije način na koji ću govoriti. Ne postoji nikakav Dejtonski jezik znate. Ja vas lijepo molim nemojte davati u proceduru takvu vrstu prijedloga. Takođe molim da se omogući ljudima koji su ovdje diskutirali da uz puno idigniteta iznesu svoje mišljenje. Mi imamo pravo da se ne složimo s time, ali molim vas prozivati, navešću primjer neka mi oprosti gospodin Brka, prozivati gospodina Brku za njegov stav, to je apsolutno ne primjereno i još pretvoriti to u niz replika. Ja vas lijepo molim da pokušamo ići dalje.
Zahvaljujem uvaženom zastupniku gospodinu Cuplovu. Za repliku se javio uvaženi zastupnik gospodin Banjac, krivi navod jeste. 29
Poštovana gospodo vi koji želite govoriti jezikom koji je neprimjeran civilizovanom svijetu, a još koji je terminološki neprihvatljiv zbog dokumenata koje je ova država potpisala, nemate pravo da kao poslanik, poštujući kodeks ponašanja koji se može direktnim tumačenjem odredbi Poslovnika izvući iz Poslovnika i tako tumačiti, nemate pravo da još to afirmišete kao stav koji je ovdje prihvatljiv. Ja vas molim da to ne činite i mislim da je dosta više podvojenosti. Hajde gospodo da idemo raditi konkretan posao. Zašto tolike podvojenosti i tolike navijačke strasti? Kome one trebaju? Idemo mi raditi ovo što smo stavili u tačku dnevnog reda.
Zahvaljujem, riječ ima uvaženu zastupnik gospodin Hilmo Neirmalija. Tehnička ispravka.
Osjetio sam, predsjedniče Predsjedništva, članovi Predsjedništva, predsjedavajući, gospodo iz Vijeća ministara, kolege poslanici, možete ovo razumjeti i kao repliku, premda prvi puta danas izlazim za ovu govornicu, ali ne mogu podnjeti ove uvodne kvalifikacije koje je upotrijebio kolega Banjac govoreći o neciviliziranom, nepolitičkom i drugom jeziku koji su koristili poslanici koji su prije njega izlazili. Nije to dokumentirao i zato ću ja, reagirajući na njegovu kvalifikaciju iznjeti tehničku i u neku ruku političku primjedbu na formulaciju amandmana koji je kolega Banjac dao na Prijedlog budžeta institucija Bosne i Hercegovine za 2002. godinu. Ne govorim dakle o sadrđaju, još nisu došli na red amandmani, nego za ilustraciju upravo jezika koji koristi kolega Banjac reagiram na dokumentirano na tekst koji je on priložio ovom domu. Posljednja rečenica u amandmanu glasi: - Preostali iznos sredstava iz tehničkih rezervi ne smije se koristiti za finansiranje agenta pred Međunarodnim sudovim pravde u Hagu. Patrijarhalni očevi, carevi i predsjednici recimo Sjeverne Koreje ili nekadašnje Rumunije koristili su, imaju pravo korisiti u svom jeziku riječ smije i ne smije, zato što imaju šipku ili prut da kazne one koji čine ono što ne smiju. Riječ smije i ne smije koja konotira patarnalističke, totalitarističke i volontarističke implikacije davno je isključena iz i političkog i pravnog jezika savremenih građanskih društava. Zato pozivam kolegu Banjca da ubuduće kada pribjegava karakterizacijama drugih to dokumentira i u isti mah izražavam svoje odbijanje u oficijelnoj komunikaciji u Parlamentarnoj skupštini Bosne i Hercegovine riječi smije i ne smije i pozivam kolegu Banjca da pravovremeno promijeni izraz neprihvatljivi izraz u svom amandmanu koji je povodom ovog prijedloga zakona uputio pravno i politički prihvatljivim izrazom. Hvala lijepo.
Zahvaljujem uvaženom zastupniku gospodinu Hilmi Neimarliji. Riječ ima uvaženi zastupnik gospodin Mirko Banjac. 30
Ja uvažavam mišljenje da poslanik ima pravo da tumači kako on vidi problem i naravno sve stavove ne smatram napadom niti na mene niti na ono što napisah, ali upravo tako gospodo, shvatajući svu težinu trenutka političkog u kome živimo, shvatajući da bi upravo zbog sadržaja tužbe u kojoj stoji da je Republika Srpska nastala kao genocidna tvorevina, upravo mislim da se ne smije taj novac koristiti na finansiranje takve tužbe, jer je to jedna zapaljiva materija koja bi mogla da i te kako raspali strasti kod ljudi, a to nam ne treba. Apsolutno ne treba i nikada ne bih pristao da znate uvaženi poslaniče da bilo što što bi raspalilo strasti kod Bošnjaka ili Hrvata upotrijebim, odustao bi ovog momenta od toga. Od svakog svog amandmana ili od bilo koje tvrdnje, ili od bilo kog stava ako će to izazvati revolt veoma opasan u teškom vremenu i još težem okruženju Bosne i Hercgovine. Nikada to ne bih koristio. U upravo zato sam upotrijebio riječ ne smije. Ne smije radi sigurnosti, ne smije radi slobode, ne smije radi mira, ne smije radi suživota i mnogo čega drugog što se zovu civilizacijske vrijednosti na ovom prostoru.
Zahvaljujem uvaženom zastupniku gospodinu Banjcu. Riječ ima uvaženi zastupnik gospodin Hilmo Neimarlija, a neka se pripremi uvaženi zastupnik gospodin Amidžić ako ne bude drugi.
Ja sam vrlo jasno iskazao mišljenje o jednoj neprikladnoj riječi i implikacije korištenja jedne neprikladne riječi u oficijelnoj komunikaciji u Parlamentu Bosne i Hercegovine. Bojim se da je kolega Banjac pišući svoj amandman zaboravio se u nekom ili paternalističkom ili carističkom ili nekom totalitarnom umišljaju i da je nepažljivo upotrijebio nenamjerno tu riječ. Tražio sam da se odredi prema toj riječi i da tu neprihvatljivu riječ koja meni kao poslaniku i kao građaninu smeta zamjeni prikladnim izrazom. Nisam očekivao tumačenje, jer držim da niko ovdje nema pravo da propisuje nekome na ovaj način šta smije, a šta ne smije. Hvala lijepo.
Zahvaljujem uvaženom zastupniku gospodinu Hilmi Neimarliji. Riječ ima uvaženi zastupnik gospodin Marko Amidžić.
Gospodo predsjedavajući, kolege zastupnici, ja koliko razumijem na dnevnom redu je drugo čitanje proračuna institucija Bosne i Hercegovine. Znači podvlačim institucija Bosne i Hercegovine, i amandmani. Možda je šteta što nije na početku rasprave konstatirano koliko ih, ko ih je uložio je li i da ih onda da sravnimo stanje na stolu i da onda znamo o čemu razgovaramo. Šteta je što je li ovaj, svi malo ne promišljamo o tom amandmanu i na hrvatskom jeziku. Jer amandman na hrvatskom znači popravak, a sve ovo danas osim onoga što je predložio gospodin Malkić o Srebrenici nije nikakva popravka, nego samo kompliciranje stvari. 31 Oprostite na ovome načinu mog određenja naspram tih pitanja. Mislim ne radi se znači o popravci. Imamo pred sobom konkretan prijedlog proračuna institucija Bosne i Hercegovine. Zato, znači nemojte od mene očekivati da ću podržati te amandmane, ali ću podržati proračun s obzirom da vidim da neki kvalitetnih popravki nema. Podržaću ga onakvim kakav je predložen. Zašto ću ga još podržati? On ima u sebi prigodovnu i rashodovnu stranu. On ima potrebu da postane znači instrument upravljanja novčanim sredstvima u institucijama Bosne i Hercegovine. Ima obvezu da kroz zakon o izvršenju proračuna definira ko je taj korisnik proračuna. A mi ovdje otvaramo pitanja i o institucijama koje u najmanju ruku bi morali definirati jesu li institucije Bosne i Hercegovine. Pa prema tome i po toj nekoj prirodi stvari da li treba uopće raspravljati o tome. Molim vas predlažem znači i dalje da ne usnosimo više politička pitanja u jedno čisto računsko fragmatično pitanje u ovom trenutku. To je koliko to ima sredstava da se isfinansira ova država u ovoj godini. Pogotovo ne zbog toga što, biću pomalo ovaj maliciozan, ljudi moji mi hoćemo u budućnost, a ovdje se govori o nekom tužitelju i o nekom tuženika, a oba su oni prošlost. Oni su definitivno prošlost u jedno pravnom u jednom subjektivnom smislu. Ne govorim o tome da ne treba neko drugi, a najmanje to treba da rješava zakonodavni organ jedne države kakvu želimo napraviti Bosnu i Hercegovinu. Neka to rješavaju upravo sudovi ili neko drugi ta pitanja. Ljudi dajte da ne opterećujemo našu praksu i proceduru tim pitanjima. Zbog unošenja političke dimenzije u ovu raspravu ja neću podržati niti jedan prijedlog zaključka, jer ti su zaključci uglavnom isprovocirani i iz dva bloka. Samo ubacivanje zaključaka u raspravu o proračunu institucija Bosne i Hercegovine ljudi, uvlačenje Parlamenta u jednu političku raspravu koja neće rezultirati radom. I na kraju, znači nadam se da nisam uzeo puno vremena zamolio bih vas da me razumijete, da vaše bilaterale, bilaterale ponavljam u kvalifikaciji nečega što je davno bilo na nesreću nas sviju ne pokušavate pretvarati u trilaterale. A znate zbog čega? Mislim na one koji pokušavaju raspravu uvući nas iz Kluba Hrvatske demokratske unije ili iz hrvatskog naroda. Mi zbog toga, zbog ozbiljnosti ovog problema koga imamo pred sobom ne želimo jednostavno, jednostavno želimo žrtvovati taj dio svoga prostora medijskog, jeli koga vi sada koristite, želimo ga žrtvovati upravo da ne upadnemo u jednu zamku kao klasičnog politikanstva u ovom trenutku. Zato vas molim da idemo na konkretnu raspravu o predlogu amandmana. Moj odnos naspram amandmana ponavljam, je takav da ni jedan od njih ne predstavlja nikakvu popravku osim pokušaja gospodina Malkića, jer on je konkretan primjer Srebrenice. Žao mi je možda da zbog upravo ovog stanja ovakvog kakvo jeste neću moći glasovati za jedan takav kvalitetan amandman kakav zaslužuje posebnu pažnju cijele zemlje kada je u pitanju povratak i obnova ljudi tog stanja. Hvala vam.
Zahvaljujem uvaženom zastupniku gospodinu Marku Amidžiću. Riječ ima uvaženi zastupnik gospodin Buturović. Molio bi da se javite ako ima još ko.
Poštovani članovi Predsjedništva, Kolegija, gospodo delegati, predstavnici štampe, ja ću biti vrlo kratak da ja ne duljim. Ja kao član stranke SDA govorim u svoje ime i u ime svojih kolega, zaista ne bi želio da se stekne dojam da mi vraćanjem u prošlost želimo da dobijemo, da pridobijemo jeftine političke poene u predizbornoj kampanji. Mi smo stranka koja gleda u bdućnost, stranka koja se nalazi na putu reformi, a one vode krajnjem cilju, a to 32 je cilj u Evropu. Podsjetiću vas prije dva dana je ovdje bio gospodin Visoki predstavnik Paddy Ashdown. Pokušaću samo kratko da pokušam reći ono što je gospodin rekao.
Ne morate vi to vi recite o raspravi o amandanima. Stvarno.
U redu je, molim vas, uklapa se sve. Bosna i Hercegovina se nalazi na raskršću dva puta. Jedan je nestabilnost i podjeljenost, drugi je put reforme. Raditi na reformi je stvoriti budćnost i to nije lak posao. Put brže reforme znači privlačenje investicija. Zbog složenosti konstrukcije ove države znatno više se novca troši na politiku, a ne na narod, a mislim i na penzionere, na sudstvo, na zdravstvo i na sektore javne potrošnje. Dejton jeste zaustavio rat i to je bio njegov osnovni cilj. To je temelj za državu, a nije krov. Realna budućnost Bosne i Hercegovine nije ukinuti etničke identitete, ali treba naučiti vrednovati bosanski identitet. Tri naroda su tri stuba ove države. To je put građenja moderne države kakvu svi ovdje želimo. Napomenuću ovdje, što je vrlo bitno, odnosi se na budžet da mnogi programi međunarodne pomoći, jako značajni i bitni nas mimoilaze upravo zbog ovoga. I to sam u više navrata do sada govorio kada je u pitanj u zdravstvo. To je vrlo značajno pitanje. Mi smo kuluturno kao Klub podnjeli amandman i želimo da se o njemu izjasnite regularno kako vi to smatrate bez ikakve daljnje jalove polemike. Toliko i hvala.
Zahvaljujem uvaženom zastupniku gospodinu Butorivću. Riječ ima uvaženi zastupnik gospodin Adem Borić.
Dužan sam da kažem da je zaista Kolegij u žirem sazivu pokušao da se dogovori da sve političke stranke povuku amandmane kako bi se budžet izglasao. Iako me pamet nije napustila čini mi se da je Klub poslanika SDA koji je uložio amandman jedini od svih političkih stranaka ostao dosljedan, htio je da se o amandmanu izjasni ovaj predstavnički dom. Mi naravno nismo htjeli ustaviti ovaj dom sa ovom jalovom raspravom, nego smo htjeli da podržimo temeljem našeg dogovora i temeljem prvog prijedloga budžeta u kojem je ova, a koji je došao od strane Predsjedništva i u kojem je ova stavka bila tretirana. To je dakle bio povod da mi insistiramo da jednom transparentno ta stvar uđe u budžet. I zaista kompromis koji je napravljen u Predsjedništvu, ja ne znam kako je napravljen i kako su ga pravili, ali je došlo do kompromisa na taj način da se ta stavka iz budžeta povuče. Ovaj predstavnički dom, to se moramo navići mora imati opoziciju i opozicija ne mora ustaviti Alijansu za promjene da ustavi ovaj budžet, ali mi smo eto htjeli biti dosljedni, htjeli smo to, pokušali smo reći veoma kulturno, ja sam ispred Kluba ne vrijeđajući nikoga veoma korektno dao do znanja da ćemo glasati kako ovdje tako i na Kolegiju i bilo bi zaista ovdje i pošteno i korektno da i tako postupimo. Dakle Klub poslanika SDA insistira da se stavi na glasanje naš amandman i da se odredimo i da idemo u usvajanje ovoga budžeta.
Zahvaljujem uvaženom zastupniku gospodinu Boriću. 33 Znači ja zaključujem raspravu. Ja sam dužan posjetiti na ovaj stav koji je uvaženi zastupnik gospodin Tošić predlagao, ali mi u ovoj fazi mi ne možemo donositi zaključak da jednostavno nećemo glasati o amandmanima. Svako, pravo je svakog zastupnika, to može biti sugestija i to je bilo. Ja ali očito to nije moguće, prema tome da ne bi tu. Ja dajem riječ predsjedavajućem Predsjedništva Bosne i Hercegovine gospodinu Berizu Belkiću, pošto je Predsjedništvo predlagatelj i ako je moguće da možda dobijemo objašenje neke.
Ja sam shvatio da imamo direktnu konkretno pitanje. Gospodin Đedović pita za ovu poziciju Agencije za informacije i zaštitu. Ona se nalazi u odjelu, odnosno dijelu koji govori o nominaciji specijalnih programa čije se finansiranje obezbjeđuje iz dodatnih izvora. Dakle ona, ovo je uslovno vezano za činjenicu da li će zakon o agenciji biti donesen i kada će biti donesen i hoće li agencija biti uspostavljena. Ako se to desi za funkcioniranje te agencije tražiće se posebni izvori prihoda koji nisu registrirani ovdje. Dakle ona praktično ne bi je trebalo dovoditi u vezu i upoređivati sa ovim iznosom za raseljenja lica i izbjeglice. U toj istoj poziciji je planirano i dodatna sredstva iz posebnih izvora i za raseljena lica i izbjeglice. I evo samo jedno kratku rečenicu. Apsolutno odričući se situacije da dovedem do ponovnih rasprava. Govoreno je o kašnjenju. Predsjedništvo je zakasnilo sa prijedlogom, ali je ga dalo u januaru, ali ga je ipak dalo u januaru. Hvala lijepo.
Zahvaljujem uvaženom predsjedatelju Predsjedništva gospodinu Belkiću. Zaključujem raspravu. Ako se ne varam napravićemo sada presjek kroz amandmane, s tim da imamo i dva zaključka. Znači bila su četiri, ustvari četiri grupe amandmana. Poslovnik kaže da se ide o svakom posebno, da bi trebalo najprije one koji je najširi, prema tome ja ne znam malo je teško ocjeniti ovdje koji je. Tako da evo stavljam na izjašnjavanje ako nema niko ništa protiv. Amandman uvaženog zastupnika gospodina Abdurahmana Malkića. Pa najviše para traži, pa po tome računam. Ko je za? Hvala. Ima li protiv? Suzdržanih? Od ukupno 38, 26 za, bez glasova protiv 12, suzdržanih. Trebamo izjasniti se entitetsko izjašnjavanje. Ko je iz Federacije za? Hvala. Ima li protiv? Ko je iz Republike Srpske za? Federacija 23 za, Republika Srpska 3 za. Po tumačenju trebalo bi na usuglašavanje. To ćemo vidjeti kako će sada sve ostalo biti, pa sve zajedno da. 34 Prelazimo na amandman II koji je sljedeći koji je možda ovako obimniji, to je amandman Kluba zastupnika SDP-a. Ko je za? Hvala. Ko je protiv? Suzdržan? Hvala. Od 38, 21 za, 5 protiv, 7 suzdržanih. Entitetski iz Republike Srpske ko je za? Hvala. Iz Federacije ko je za? Hvala. Federacija 21 za, Republika Srpska 3. Znači usuglašavanje. Idemo na amandman uvaženog zastupnika gospodina Mirka Banjca. Ko je za? Hvala. Ko je protiv? Hvala Suzdržanih? Znači 38 prisutnih, za 5, 27 protiv, 3 suzdržana. Znači nije dobio potrebnu većinu, ne trebamo dalje. Imamo još dva amandmana Kluba zastupnika SDA. Amandman broj I Ko je za? Hvala. Protiv? Hvala. Suzdržanih? Od 38, 14 za, 10 protiv, 13 suzdržanih. Entitetsko. Iz Federacije ko je za? Iz Republike Srpske ko je za? Federacija 12 za, Republika Srpska 2. Znači usuglašavanje. Amandman broj II Kluba SDA. Ko je za? Hvala. Ko je protiv? Hvala. Suzdržanih? Hvala. Znači od 38, 14 za, 10 protiv, 13 suzdržanih. Entitetski. Ko je iz Republike Srpske za? Hvala. Iz Federacije ko je za? Federacija Bosne i Hercegovine 12 za, Republika Srpska 2. Znači usuglašavanje. Time smo završili postupak o amandmanima. Prestoji nam da kada već glasamo, kada nas je ovako dobro pošlo da i sa ovim zaključcima, bez obzira kakvi su izjasnimo. Zaključak uvaženog gospodina Ramiza Vilića dobili ste. Ko je za? Hvala. Ko je protiv? Hvala. Suzdržani? Od 38, 26 za, bez glasova protiv, suzdržanih 9. 35 Ko je iz Federacije Bosne i Hercegovine za zaključak gospodina Vilića? Hvala. Iz Republike Srpske ko je za? Hvala. Federacija 20 za, Republika Srpska 7. Evo nešto je prošlo danas. Stavljam na izjašnjavanje zaključak uvaženog zastupnika gospodina Banjca. Ko je za? Hvala. Ko je protiv? Hvala. Suzdržanih? Od 38, za 9, 23 protiv, suzdržano 6. Znači nemamo potrebe dalje ići. Nije dobio većinu. Znači nama predstoji faza usuglašavanja oko ovih amandmana. Ja bi predložio da mi pređemo na drugu točku. Opet ide druga rasprava o principima, pa možda da vodimo i o amandmanima, pa tu trebadne usuglašavanje da zajednički probamo jedni druge uvjeriti. Nastavljamo drugu točku dnevnog reda. Amandmane moramo najprije. Idemo i drugu pa da možemo kasnije ostaviti dovoljno prostora. Prelazimo na drugu točku. Ad. 2. Prijedlog zakona o izvrđenju proračuna institucija Bosne i Hercegovine i međunarodnih obveza Bosne i Hercegovine za 2002. Prijedlog zakona smo takođe dobili 21.5. Kolegij je odredio iste rokove i za Prijedlog zakona kao i za Prijedlog proračuna. Vodi se rasprava o Koliko, pola sasta. Dobro. Pauza pola sata. [[pauza]] Prisutnima da uđu u dvoranu i da. Uvaženi gosti ja se evo ispričavam što smo ipak imali ovako malo dužu stanku, ne radi mene, ako je lakše i radi mene. Uglavnom bilo je neophodno izvršiti određene konsultacije radi mogućnosti izglasavanja budžeta. Jel prije nastavka ima neko? Nema samo da. Znači mi smo glasali, ja sam, mi smo se usuglasili znači da se vratimo na točku 1. obzirom da smo razgovarali o usuglašavanju amandmana. U najkraće mda vas izvjestim. Imali smo potrebu usuglašavati tri ustvari četiri amandmana. Konstatiram da se nismo usuglasili i mi ćemo biti prisiljeni da provedemo postupak izjašnjavanja o amandmanima, a onda i o budžetu. Ali evo prije izjašnjavanja uvaženi zastupnik gospodim Mašić je želio riječ.
Uvažene kolege ovo medija što je preostalo, mene samo zanima zbog koga smo mi čekali i što smo ovoliko čekali i ko to ne cijeni naše vrijeme? Jer očigledno je da nije ovoliko bilo potrebno, znači preko tri sata traje usaglašavanje. U vezi čega, oko čega? Jer smo svi sjedili na pauzama, pili kafe, gubili vrijeme i dangubili. Molim vas da mi se odgovori na to pitanje. Ako ne možete vi iz Kolegija, onda bar ko je tražio tu pauzu. Hvala.
Zahvaljujem uvaženom zastupniku gospodinu Mašiću. Ja ne znam i korektnosti prema klubovima, prema zastupnicima nisam govorio ni koje je tražio. Meni je bilo važnije da jednostavno vidimo imamo li da završimo posao da vidimo imamo li proračun. Osobno ja mislim da treba čekati. Nije korektno da ne znamo kolika je pauza, ali ipak smo i narodni zastupnici i plačeni za svoj posao i to mislim čak i dobro plaćeni, ali i bez toga ja mislim da, tako ako hoćete mi možemo vam, možemo mi vama i pismeno odgovoriti, ali da dalje ne zakuhavamo. Može, može.
Ja bi se zaista pridružio mom kolegi Mašiću koji je postavio ovo pitanje. Mi ovdje smo zaista, mi se ovdje ne cjenimo ni kao poslanici, ni kao ljudi. Prema nama se ponaša, neobjašnjivo je ovo. Traži se pauza pola sata, da bi pauza bila četiri sata. Hoćemo da nam se odgovori šta su razlozi? To tražimo. Šta su razlozi ovolike pauze? Ko je tražio pauzu neka to odgovori. Zbog čega je četiri sata pauza, zbog čega nije pola sata kako je rečeno? Gospodo iz Kolegija to odgovorite na ta pitanja. Nije ovo prvi put. Ja se potupno slažem, podržavam kolegu.
Zahvaljujem uvaženom zastupniku gospodinu Buturoviću. Evo, ako hoćete da vam kažem baš radi čega je. Iz razloga što jednostavno se nismo mogli dogovoriti da povučemo amandmane. Mi smo sve probali, iz razloga amandmana i svega ostaloga su bile ovakve pauze. Ako će nekome biti lakše mogu se ljudi javiti, ljudi su tražili korektno i obavještavali. Ja sam vas obavještavao koliko sam mogao. E gužva, e daleko. Evo riječ ima uvaženi zastupnik gospodin Tošić.
Gospodo poslanici ja sam tražio pauzu isključivo iz jednog razloga da konstruktivno danas prema zahtjevu međunarodne zajednice i MMF-a usvojimo budžet, a ne da ne usvojimo budžet da bi nešto usaglasili treba i vremena. Mi smo ovdje htjeli da znači odradimo posao u ime Bosne i Hercegovine. I ako vam to smeta onda izađite i recite da vam to smeta. Mislim da vrijeme koje smo potrošili nije uzaludno, da smo se usaglasili na klubovima, da je Predsjedništvo, odnosno Kolegij došao do rješenja koja mogu da zadovolje sve klubove i na nama je sada da ne gubimo vrijeme, nego da efikasno glasamo i izglasamo budžet i Zakon o budžetu. 37
Zahvaljujem uvaženom zastupniku gospodinu Tošiću. A jedno i dodatno objašnjenje. Mi nismo imali, ja sam se vraćao ovdje i bile su određene kolege, ali nije bilo kvoruma za nastavak rada. Smatrali smo da nema smisla da odgodimo sjednicu za sutra. Ja mislim da je to bolje, ali evo. Znači mi moramo provesti fazu izjašnjavanja po amandmanima. Ostaju tri grupe amandmana. Znači ukupno četiri amandmana. Kao što smo i prije glasali za po jednom redu. To je bio amandman uvaženog zastupnika gospodina Abdurahmana Malkića. Znači glasa se po članu 45. stavak 4. znači većina ukupnog broja uz uvjet da glasovi protiv ne sadrže 2/3 ili više zastupnika iz jednog iz svakog entiteta. Ko je za? Malkićev amandman. Hvala Ko je protiv? Hvala. Suzdržanih? Znači ukupno 39, za glasalo 27, protiv 10, suzdržano 2. Znači idemo na ovaj drugi dio. Ko je iz Federacije Bosne i Hercegovine protiv? Nema Ko je iz Republike Srpske protiv? Znači protiv 2/3, amandman I nije prošao. Idemo na sljedeći amandman. To je amandman Kluba zastupnika SDP-a. Ko je za? Hvala. Ko je protiv? Hvala. Suzdržanih? Hvala. Od 39 koji su glasali 25 za, 11 protiv, suzdržano 3. Znači potrebno je provesti ovaj drugi dio. Ko je iz Republike Srpske protiv? Hvala. Ko je iz Federacije protiv? Iz Republike Srpske protiv 10, Federacija 1. Znači ni ovaj amandman nije dobio dovoljan broj glasova. Idemo na amandmane SDA. Amandman I. Ko je za? Hvala. Ko je protiv? Hvala. Suzdržanih? 39 prisutnih, 14 za, 10 protiv, 14 suzdržanih. Ko je iz Federacije Bosne i Hercegovine protiv? Hvala. Ko je iz Republike Srpske protiv? Znači Federacija 1 protiv, Republika Srpska 10 protiv. Amandman I nije dobio potrebnu većinu. 38 Amandman II Kluba SDA. Ko je za? Hvala. Ko je protiv? Hvala. Suzdržanih? Hvala. Od 39 koji su glasali 14 za, 11 protiv, 14 suzdržanih. Ko je iz Republike Srpske protiv? Hvala. Ko je iz Federacije Bosne i Hercegovine protiv? Republika Srpska 10 protiv, Federacija 1 protiv, znači ni amandman broj II nije prošao. Jesmo li sada iscrpili sve amandmane? Jesmo. Znači ostaje nam da se izjasnimo o Prijedlogu proračuna institucija Bosne i Hercegovine i međunarodnih obveza Bosne i Hercegovine za 2001. godinu. Je li sve korektno? Znači sve smo prošli. Ko je za? o budžetu. Znači glasamo o Prijedlog proračuna institucija Bosne i Hercegovine ili budžet. Hvala. Ko je protiv? Hvala. Suzdržanih? Hvala. 39 nazočnih, za 30, protiv 8, suzdržano 1. Znači trebamo provjeriti i inetitetsko. Ko je iz Federacije Bosne i Hercegovine za? Hvala. Ko je iz Republike Srpske za? Federacija Bosne i Hercegovine 20 za, Republika Srpska 11 za. Znači usvojili smo Prijedlog proračuna institucija Bosne i Hercegovine i međunarodnih obaveza Bosne i Hercegovine za 2002. godinu. Zahvaljujem svim zastupnicima. Znači ipak je vrijedilo čekati. Prelazimo na drugu točku dnevnog reda. Ad. 2. Predlog zakona o izvšrenju proračuna institucija Bosne i Hercegovine i međunarodnih obaveza za 2002. godinu Prijedlog zakona dobili smo takođe 21.5. Kolegij je odredio, bolje reći skratio rokove kao i za prethodni prijedlog, a komisije su Ustavno-pravna i nadležna Komisija za financije i proračun zasjedali. Izvještaj ste dobili. Rasprava je sada u prvom čitanju. Znači o načelim i principima. Da li predstavnici komisije imaju potrebe da? Nema. Znači izvještaj je jasan. Znači otvaram raspravu u prvom čitanju o predloženom zakonu o izvršenju, znači ićemo prvo pa drugo. 39 Ako se niko ne javlja zaključujem. Predlažem da se znači glasanjem izjasnimo o prvom čitanju da mogu podići. Ko je za? prinicipi. Hvala. Ima li protiv? Nema Suzdržanih? Nema Od 39 koji su glasali, za je glasalo 39. Znači mi smo usvojili Prijedlog zakona u prvom čitanju. Znači načela i principi. Prelazimo na drugo čitanje. Vi znate da su podneseni određeni amandmani na Prijedlog zakona. Evo u uvodu za riječ se javila uvažena zastupnica gospođa Emina Začiragić. Imamo dvije grupe amandmana. Znači uvažene zastupnice gospođe Emine Začiragić i Kluba zastupnika Mješovitog kluba PDP-DSP/SNSD-SN-SPRS, jel tako, ako sam dobro propitao?
Pozdravljam sve prisutne. Odmah da kažem na početku da je uz ove amandmane koje sam ja uložila stao i Klub Stranke za BiH i ja danas, sad izlažem u ime Kluba Bosne i Hercegovine, Stranke za BiH. Kada sam se odlučila podnjeti ove amandmane imala sam u vidu jednu pravnu situaciju koju smo danas spominjali. Ja se ne bih sad bavila politikom. Baviću se isključivo pravom i mislim da imam potpune pravne argumente za ovakav amandman i ovakav Kluba Stranke za BiH. Ja ću samo napomenuti da Stranka za BiH insistira uvijek na vladavini prava i na zakonitosti. Mi imamo Ustav Bosne i Hercegovine, u članu 1. Ustava stoji da je Bosna i Hercegovina država koja ima pravni kontinuitet sa državom koja je primljena u UN-a 1992. godine. Dakle odmah u članu 1. je priznat pravni kontinuitet države Bosne i Hercegovine. Predstavljanje države Bosne i Hercegovine i u to vrijeme, pa čak i kada je Bosna i Hercegovina bila Republika bivše Jugoslavije bila je u nadležnosti tročlanog Predsjedništva i do 1992. i od 1992. do 1995. godine i od 1995. do danas Bosnu je predstavljalo tročlano Predsjedništvo sastavljeno, da, dobro, sastavljeno od troje predstavnika iz različitih naroda koji žive u Bosni i Hercegovini. U Prijedlogu zakona o izvršenju budžeta za rezerve koje se odnose na finansiranje međunarodnih sporovo i arbitraže predviđeno je da o takvim sredstvima odlučuje Vijeće ministara. Obzirom da je u članu 5.3 Ustava Bosne i Hercegovine određena nadležnost Predsjedništva Bosne i Hercegovine, između ostalog da predstavlja Bosnu i Hercegovinu u svim međunarodnim institucijama, a takva međunarodna institucija je i Međunarodni sud pravde u Hagu. Mislim da smo mi ne samo degradirali Predsjedništvo, nego da smo mu oduzeli ustavnu nadležnost, ako smo mu oduzeli pravo da odlučuje o sredstvima za finansiranje međunarodnih sporova i arbitraža. Nije samo tužba u međunarodnom sudu u Hagu međunarodni spor Bosne i Hercegovine. Postoji i biće sigurno drugih međunarodnih sporova i arbitraža i sredstva rezerve odnose se upravo na takve slučajeve međunarodnih arbitraža i sporova, ne samo za tužbu u Hagu. i mislim da smo razvlastili jednim dijelom Predsjedništvo u njihovoj ustavnoj nadležnosti da predstavljaju Bosnu i Hercegovinu u međunarodnim institucijama i tako odlučuju o eventualnim troškovima takvog predstavljanja i zastupanja. Ova sredstva koja su predviđena za finansiranje u rezervi za finansiranje međunarodnih sporova i arbitraža data su u nadležnost Vijeća ministara.Mislim da to nema 40 ustavnu osnovu, da je to urađeno u jednom kompromisu i da na taj način Predsjedništvo stavljamo u jedan neustavan položaj da ono odgovara za zastupanje Bosne i Hercegovine, zapravo predstavljanje u međunarodnim institucijama, a da nema nikakva ovlaštenja da odlučuje o sredstvima. To je bio glavni razlog zašto sam ja uložila amandman i insistiram na takvoj zakonitosti i ustavnosti. Mislim da ne može niko pobiti te argumente, ove koje sam ja danas navela, pravne argumente. Ako postoji politička volja da se bavimo pravom, da se bavimo vladavinom prava, ovaj amandman bi trebao proći. Ako ne postoji takva volja, onda je to politički problem i mislim da ćete danas vidjeti kod glasanja kako će ko zauzeti stav. Slijedeći insistiranje Stranke za Bih na vladavini prava i insistiranje na zakonitosti, ja pozivam Predsjedništvo Bosne i Hercegovine da nam da sve relevantne podatke o sporu koji se vodi pred Međunarodnim sudom u Hagu. Nekoliko poslanika je u svojim diskusijama isticalo da ne znaju detalje, iznosili su neke isječke iz konteksta možda cjelokupnog materijala koji se nalazi u međunarodnom sudu u Hagu. Ja predlažem da to bude zaključak našeg parlamenta da Predsjedništvo dostavi Parlamentu sve relevantne podatke o toj tužbi da ona ne bi više bila tabu i da ne bi bila razlog da se podmeće nekakve možda stvari koje ne stoje. Predlažem da ovaj amandman usvojite, a ja ću sigurno, Klub za BiH će svoj stav o ovome formirati naknadno. Hvala vam lijepo.
Zahvaljujem uvaženoj zastupnici gospođi Emini Začiragić koja je evo u ime Kluba obrazložila i amandman i stavove. Za riječ se javio uvaženi zastupnik gospodin Željko Bilbija koji je ujedno i potpisnik ovih amandmana Kluba stranaka koje sam maloprije rekao.
Poštovana gospodo, pozdravljam vas sve ovako da ne nabrajam pošto sam danas prvi put za ovom govornicom, znači bio sam strpljiv 8 časova. Na jednoj od ranijih sjednica prije vjerovatno više od 60 dana postavio sam poslaničko pitanje i već mislim da peti put govorim za ovom govornicom u kojem sam tražio da mi se da podatak koliko je bilo zaposlenih u 2001. godini i koliko se planira u 2002. godini. I mislim da je to bilo sasvim normalno, jer da bi se mogao planirati budžet mora se znati i koliko se planira bar zaposlenih. Pošto ovdje ova dva zakona kombinacija jedne ekonomske i pravne struke, a ja nisam ni jedno ni drugo ja to sebi malo ovako prevedem na svoju struku. Kod nas u saobraćaju to kolega Malkić zna isto kao i ja postoji redovno održavanje i postoji održavanje po osnovu nekih vanrednih događaja koje ne možemo predvidjeti. Evo za primjer da uzmem 100 recimo vozila novih, na jednom može da otkaže mjenjač, a onih 100 može da službi možda 10 godina. Iz tih razloga sam ja tražio pojedine podatke da bi mogao o ovome diskutovati. Iz tog razloga sam u ime Kluba i Klub uložio ove amandmane. Amandman I koji se odnosi na član 5. tačka 1.1. i taj amandman predlažemo da se mijenja i glasi: - da sredstva budžetske rezerve mogu da se koriste samo kao nedostajući iznos iz sredstava za budžetske korisnike i izdvajanje za nastale vanredne okolnosti. Jer da smo znali koliko ćemo imati 41 zaposlenih i koji bi u određenim nivoima bili ovi troškovi budžetskih korisnika, znači mogli smo ih i preciznije odrediti. Ali pošto nismo znali predlažem jedan ovakav amandman. Drugi amandman je na član 5.1 tačka 2. koji se mjenja i glasi: - da transferi sredstava iz budžetskih rezervi da se mogu realizovati samo na osnovu pojedinačnih odluka koje Savjet ministara donosi konsezusom. Ovdje nije velika promjena, ali jednostavno samo da utvrdimo tačno da za svaku odluku Savjet ministara mora donositi što je i pravilo koliko ja znam kod Vijeća ministara. Hvala vam.
Zahvaljujem uvaženom zastupniku gospodinu Bilbiji. Ko se dalje javlja za riječ? Znači radi se o drugom čitanju o amandmanima. Rasprava o amandmanima. Ako se niko ne javlja za riječ zaključujem raspravu. Predlažem znači da se izjasnimo najprije o amandmanima. Stavljam na izjašnjavanje amandman uvažene zastupnice gospođe Emine Začiragić iza kojega je stao i Klub Stranke za BiH. Ko je za? Hvala. Ima li protiv? Hvala. Suzdržanih? Hvala. Od 39 koji su glasali, za 25, 10 protiv, suzdržano 1. Znači entitetsko. Ko je iz Federacije BiH za? Hvala. Ko je iz Republike Srpske za? Hvala. Federacija Bosne i Hercegovine 22, Republika Srpska 3. Znači ide na usuglašavanje, ali valjda će to biti jedna malo brža procedura. Idemo na izjašnjavanje amandmana uvaženog zastupnika gospodina Bilbije koji je u ime klubova obrazložio. Ko je za prvi amandman? Hvala. Ko je protiv? Hvala. Ko je suzdržan? Evo, oko ovoga se nećemo izgleda morati ni usuglašavati. Od 39 koji su glasali za 11, 14 protiv, suzdržano 4. Znači nije dobio većinu. Da idemo dalje. Stavljamo na izjašnjavanje amandman broj II. Ko je za? Amandman uvaženog zastupnika gospodina Željka Bilbije. Hvala. Ko je protiv? Hvala. Suzdržanih? od 39 koji su glasali, 11 za, 24 protiv, 4 suzdržana. Znači nije prošao, ne moramo dalje. Je li još ikakav amandman bio da nismo zaboravili. Nije. 42 Znači ostaje nam jedan amandman za usuglašavanje. Nismo se usuglasili. Ja konstatiram da se mi nismo usuglasili oko ovog amandmana i mi se moramo evo vratiti ponovo na sjednicu i nastaviti postupak izjašnjavanja. Nema potrebe pauza, jer smo se evo usuglasili da se nismo usuglasili. Ima li neko potrebe prije glasanja? Nema. Zahvaljujem. Ko je za amandman uvažene zastupnice gospođe Emine Začiragić? Ko je za? Hvala. Ko je protiv? Hvala. Suzdržanih? Hvala. Od 39 koji su glasali za 25, protiv 11, suzdržano 3. Znači moramo ovaj drugi dio postupka. Ko je iz Republike Srpske protiv? Hvala. Ko je iz Federacije Bosne i Hercegovine protiv? Iz Republike Srpske protiv 10, iz Federacije 1. Znači ni ovaj amandman nije dobio većinu. Znači ostaje nam da se izjasnimo o Prijedlogu zakona o izvršenju proračuna institucija Bosne i Hercegovine i međunarodnih obaveza Bosne i Hercegovine za 2002. godinu. Ko je za? Hvala. Ko je protiv? Hvala. Suzdržanih? Hvala. Od 39 koji su glasali, 31 za, 8 protiv, suzdržano 1. Znači idemo i na entitetsko. Ko je iz Republike Srpske za? Hvala. Ko je iz Federacije Bosne i Hercegovine za? Hvala. Federacija 19 za, Republika Srpska 10 za. Konstatiram da je usvojen Prijedlog zakona o izvršenju proračuna institucija Bosne i Hercegovine i međunarodnih obaveza Bosne i Hercegovine za 2002. godinu. Zahvaljujem zastupnicima što su bili vrlo strpljivi i što su omogućili da jednostavno mi saniramo sve ono što su i drugi organi i tijela vlasti u Bosni i Hercegovini malo čekala za to. Stvarno im se zahvaljujem svima. Prelazimo na treću točku dnevnog reda, to je Ad. 3. Formiranje privremene komisije radi utvrđivanja činjenica u vezi s prodajom oružja Izraelu Kamerunu Da li ko želi, da li neko želi obrazložiti. Znači radi se o tome da trebamo formirati jednu komisiju, utvrditi broj članova te komisije. 43 Ja ako mogu sugerirati predlagateljima da u tu komisiju probaju imati svakog iz jednog kluba. Mi imamo ja mislim trenutno sedam klubova, ili ako imaju neki drugi prijedlog. Ja samo podsjećam da imamo znači Klub SDA, Klub SDP-a, Klub SDS-a, imamo Klub Stranke za BiH, Mješoviti PDP i ostali mješoviti koji zastupa Bahrija, imamo Klub HDU-a i plus ovi mi koji nemamo kluba. To je znači sedam. Evo riječ, ali se slažete da ovo bude ovako jedna od. Znači evo prijedlog ispred Kluba zastupnika SDA-a uvaženi zastupnik gospodin Ramiz Vilić, evo ispred SDS-a Miloš Jovanović se predlaže.Evo ima prijedlog uvaženog zastupnika gospodina Banjca kao neovisnog. Evo, riječ ima uvaženi zastupnik gospodin Avdić.
Ja sam prošli puta i ponavljam još jedanput taj svoj prijedlog. Da bi štedili vrijeme i bili racionalni pa imali povjerenja prema Federalnom parlamentu koji je osnova komisiju identičnu ovoj komisiji koja se predlaže danas na Predstavničkom domu Parlamenta Bosne i Hercegovine. Da li je stvarno nužno u ovoj državi imati dvije komisije koje rade na istom poslu. S tim više da komisija Federalnog parlamenta apsolutno ima veći stupanj uslovno rečeno odgovornosti zato što se radi o Federalnom ministarstvu odbrane, zato što je jednostavno dokumentacija sva u Federalnom ministarstvu i u tom kontekstu ja sam predložio da sačekamo i da dobijemo izvještaj te komisije Federalnog parlamenta i da o tom izvještaju diskutujemo i da bude relevantna baza informacija za raspravu na Predstavničkom domu Parlamentarne skupštine Bosne i Hercegovine. Mislim da je stvarno bespotreban prijedlog dvije komisije na istom poslu osnivati. Hvala vam.
Zahvaljujem uvaženom zastupniku gospodinu Avdiću. Riječ ima uvaženi zastupnik gospodin Mirko Banjac. Dobro, ali mi ne možemo ignorirati, to je točka dnevnog reda i ja mislim da je treba nekako privesti kraju.
Poštovana gospodo, podržavam prijedlog gospodina Avdića, jer mislim da mi moramo ostaviti entitetima njihovu nadležnost i moramo vjerovati entitetskim parlamentima i mislim da je prijedlog dobar.
Riječ ima uvaženi zastupnik gospodin Brka.
Uvaženo Predsjedništvo, ja mislim da smo mi na prošloj sjednici ustanovili da treba formirati komisiju i mislim da zaista nije korektno u pola posla, kada se formira komisija izlaziti sa ovakvim prijedlogom. Ja predlažem da u tu komisiju, uzimam sebi slobodu ispred SDP-a bude gospodin Sejo Avdić. 44
Zahvaljujem uvaženom zastupniku gospodinu Brki. Ja mislim da bi dobro bilo da mi predložimo i svakako moramo glasati o tome, a komisija, normalno, može zatražiti i komisije Federalnog parlamenta i sve drugo, ali da mi budemo korektni prema sebi, jamislim da i mi zaslužujemo da se bar informiramo od svoje komisije. Evo, ne znam šta predlažete? Znači, imali smo do sada četiri prijedloga. Uvaženi zastupnik gospodin Ramiz Vilić prihvaća, je li tako, uvaženi zastupnik gospodin Miloš Jovanović prihvaća, uvaženi zastupnik gospodin Banjac, može li biti član ove komisije? Može. Dobro, to ćete vi u komisiji. Znači, možemo li reći da prihvaćate. Uvaženi zastupnik gospodin Avdić. Prihvata. Riječ ima uvaženi zastupnik gospodin Amidžić.
Gospodo predsjedavajući, kolege zastupnici, prvo, podržavam da komisija ima sedam članova. Prelažem ispred Kluba gospodina Zdenka Vukića u ovu komisiju i on će to prihvatiti, jer smo se tako dogovorili i, radi ovih prethodnih pitanja predlažem, s obzirom da predlagač stvarni nije pripremio sadržaj rada, predlažem da ova komisija, prije svega istraži ustavno-pravni osnov za transakciju trgovinskog ovog oružja, molim vas. Znači, zakonski osnov za to, da istraži poziciju Predsjedništva BiH nasprem ove transakcije, da istraži refleksije na sprovođenje obrambene politike BiH koje je usvojilo Predsjedništvo i refleksije ove transakcije na međunarodnoj poziciji u BiH, ugled zemlje i vanjsku politiku BiH i da istraži odnosno obavijesti sa svojim nalazima nadležne međunarodne institucije, prije svega Visokog predstavnika i da izviješće Parlamentu o svom radu, odnosno da je u aktivnosti da izviješće Parlamentu podnese u roku od najmanje 60 dana i da zvisno od tih rezultata Parlament se odredi o pojedinačnoj odgovornosti ako je bude i o tome da li treba Vijeće Evrope, Pakt Stabilnosti i druge institucije za koje smo mi zainteresirani obavijestiti o ovim aktivnostima. To je moj prilog kratak onome što ja mislim da bi ovo komisija trebala raditi. Ovi prijedlozi znače kompetencije ovog parlmenta u domenu politike i funkcije države koja se ostvaruje u Parlamentu, Predsjedništvu ili negdje drugo. Ne sporim nadležnosti i potrebu uključivanja federalnog parlamenta, ali to ima sasvim druge dimenzije. Nema dimenzije obrambene politike, koju Predsjedništvo utvrđuje, nema dimenzije nadležnosti Predsjedništva i nema dimenzije međunarodne pozicije zemlje, a to morate shvatiti da to, ipak, predstavlja ozbiljne funkcije jedne države koje onaželi da ima u svojim rukama. Hvala vam.
Zahvaljujem uvaženom zastupniku gospodinu Amidžiću. Rijeć ima uvaženi zastupnik gospodin Mirjanić, a neka se pripremi uvaženi zastupnik gospodin Malkić.
Gospodo, samo kratko, gospodin Avdić i gospodin Banjac su ukazali na nešto što moramo imati u vidu kada govorimo o ovoj komisiji. Parlament BiH nije nadređen Parlamentu Federacije BiH i pravilo je da Parlament ne može nikad biti nadređen drugom parlamentu. Svaki parlament djeluje u ovkiru svoje nadležnosti. Pošto je ovdje u pitanju nadležnost institucija Federacije BiH, onda je potpuno jasno da komisija, ako je formiramo večeras ima zadatak da od nadležnih institucija Federacije BiH prikupi činjenice što su oni 45 utvrdili i da to sabere i da to prezentira nama. Dakle, nije to komisija koja će provoditi istraku i nije komisija koja će se upustiti u nadležnost Parlamentrne skupštine Federacije. Mi imamo povjerenje u Parlamentrnu skupštinu Federacije BiH. Formiranje ove komisije niti je miješanje u njenu nadležnost, niti je iskazivanje nepovjerenja, već ima za cilj da ovdje ovaj naš parlament bude informisan o tome i ništa više. Hvala vam.
Zahvaljujem uvaženom zastupniku gospodinu Mirjaniću. Rijeć ima, evo intervencija od uvaženog zastupnika gospodina Bore Bjelobrka.
Gospodine Mirjaniću ovo je tako milozvučno, racionalisanje stvari u odnosima između dva parlamenta i vjerujte tako godi. Jedino mi je sad definitivno sporno, kada ste vi bili predsjedavajući što mi niste obezbijedili informaciju za Trebinje i Banja Luku, slijedom istog tumačenja.
Zahvaljujem uvaženom zastupniku gospodinu Bjelobrku. Za repliku se javio uvaženi zastupnik Mirjanić.
Ja mislim da ste vi zaboravili svu tu priču o tim vašim mnogobrojnim poslaničkim pitanjima. Vi znate, molim lijepo, ja vama nisam upadao u riječ. Dakle, mi smo tražili od nadležnih institucija da se obezbiejde infomracije. Nekoliko puta smo urgirali od Savjeta ministara da Savjet ministara kao operativni organ izvršene vlasti zatraži informaciju od nadležnih institucija. Ako niste zadovoljni, ja vas upućujem da se obratite Savjetu ministara, odnosno tadašnjem predsjedavjaućem Savjeta ministara, koji je vaš partijski šef, a istovremeno da se obratite i sadašnjem predsjedavajućem Savjeta ministara koji će vam pružiti informacije danas. Hvala lijepa.
Zahvaljujem uvaženom zastupniku gospodinu Željku Mirjaniću. Rijeć ponovo ima uvaženi zastupnik gospodin Bjelobrk.
Ovo je već bilo medikamenozno. To oko mog partijskog šefa i slične stvari, hajte, recimo, da preskočimo ovaj put čak bez komentara. Ali, ja vas podsjećam na obavezu predsjedavajućeg i Kolegija, saglasno članu 25.j) i u tom smislu nemojte mi bar govore držati. Radite svoj posao.
Zahvaljujem uvaženom zastupniku gospodinu Bjelobrku. rijećima uvaženi zastupnik gospodin Malkić. 46
Uvažena gospodo, pitanje prodaje oružja je jako bitno pitanje za državu BiH. Na prošloj sjednici o pitanju prodaje oružja pjenilo se u ovom domu ovdje i diskutovalo se ko je u pravu a ko nije u pravu, a sada se po pitanju popune, odnosno formiranja komisije šegamo o predlaganju članova u sastav komisije, odnosno govori jasno o našem odnosu nasprem pojedinih, nasprem pitanja prodaje oružja. SDA je ozbiljno shvatila značaj i predložila ozbiljno i prva predložila kandidata, odnosno člana komisije. Ne predlaganje kandidata iz reda pojedinih političkih partija jasno govori o stavu pojedinih političkih stranaka, odnosno partija po ovom pitanju. Neophodnost formiranja komisije jasna je, s obzirom da se ovdje radi o međudržano trgovinskih odnosima. Jasno je da mi imamo ingerencije po tom pitanju i da je neophodno preispitati, ne ulaziti, normalno u ingerencije koje ima komisija entitetskog parlamenta. Još jedna stvar. Smatram da broj članova od sedam je veliki, iz razloga što iziskuje dodatne nama troškove a i mogućnost sastavljanja komisije i rada. Predlažem da komisija broji od 3 – 5, čini mi se da već imamo predloženih pet i da prihvate se posla i da odrade posao za koji smo se zalagali na prošloj sjednici a ne kao danas ovdje da prebacujemo jedni drugima,o dnsono šegamo se zezamo se po tom pitanju. Hvala.
Zahvaljujem uvaženom zastupniku gospodinu Malkiću. Rijeć ima uvaženi zastupnik gospodin Bilbija.
Poštovana gospodo, ja se ovdje osjećam prozvan da pojedini klubovi nemaju predstvnika. Mi smo svoje povjerenje ukazali gospodinu Banjcu. Prema tome, smatram da nismo neozbiljno pristupili ovom problemu.
Zahvaljujem uvaženom zastupniku gospodinu Bilbiji. Za riječ se javio uvaženi zastupnik gospodin Cuplov. Mi imamo predložena četiri zastupnika.
Ja želim sviju nas podsjetiti da je zahtjev gospodina Lozančića ovaj problem izdigao na državnu razinu i bilo je potpuno za očekivati, da dražvni Parlament države BiH, na prijedlog gospodina Lozančića formira komisiju koja bi istražila ovu vrstu problema, slične probleme na nivou države. Nije bilo saglasnosti da se takva komisija oformi, ja vas podsjećam na to. Pojedinačni zahtjevi, koji, očigledno ulaze u ingerencije entiteta i nadležnost komisije koja se formira je, krajnje upitna, čini mi se da u potpunosti rudimentarno tretiraju taj problem i utoliko Klub stranke za BiH neće dati svog predstavnika u takvu komisiju a na glasnju za ovaj prijedlog smo bili suzdržani, ne smatrajući,uopšte, da nije značajno ovo ispitati, ali smo mogli i ovaj i sve ostale slučajeve iz ove problematike sporne i sumnjive da tako kažem, na državnoj razini kao državni parlament, uz državnu komisiju tog parlamenta istražiti a to smo odbili priliku koja nam se ovdje ukazala. 47
Zahvaljujem uvaženom zastupniku gospodinu Cuplovu. Ko se dalje javlja za riječ? Riječ ima uvaženi zastupnik gospodin Amidžić. Ma nije u pitanju broj članova, u pitanju je da li mi želimo to i treba li nam to, ima li volje da se to formira.
Dozvoljavam da nisam u potpunosti sada kad sam pošao konsultirao Poslovnik, međutim, kada se govori o ad-hoc komisiji, onda ona u najmanju ruku predviđa za pjedini slučaj. Govoritii o komisijama za sve slučajeve u razdoblju od šest godina, znači razvodnjiti stvar i ništa ne napraviti. Znači, pretpostavljati, istraživati i hodati. Mi imamo konkretan zahtjev za konkretan slučaj i mislim da je to najbolje rješenje, najpraktičnije. Tada se može za kratko vrijeme Parlamentu predočiti informaicja, a održavam da se za sve slučajeve pojedinačno, ako ih navedete formiramo iste takve komisije, ali da kažemo za slučaj broj dva, za slučaj broj tri. A, govoriti o nekoj komisiji, koja će istraživti nešto što je u vremenu od zadnjih šest godina, to je u najmanju ruku razvodnjavanje a ja ponavljam, moje insistiranje je na, ustavno-pravnoj poziciji, treba prije svega vidjeti gospodo, nemoguće je da ovaj parlament ratificira sve ugovore osim ugovora o vojnoj suradnji. To su međudržavni ugovori i ko kaže da ovaj parlament nema tu kompetenciju. Molim vas. Koje su refleksije na vanjsku politiku? Koje su refleksije? Ti nisu mala pitanja. Mi smo čuli, između ostalog izlganja i ministra vanjskih poslvoa na prošloj sjednici Parlamenta. Znači, nije baš da se o tome ne priča u svijetu. I mi trebamo odgovoriti. Ali, ako mi povjerenstvo oformiramo sa ciljem da tamo uhvati nekog krivca, a ja smatam da niko nije kriv dok se to ne dokaže i na kraju krajeva krivnju će dokazivati sudovi ili neko drugi, mi trebamo da damo procjenu zakonitosti i rada u toj transakciji. Ništa drugo. Znači, ne ulazeći u, ja se ispričavam ako neko misli da ja sada tražim vještice ili nečiju odgovornost tamo. Oprostite, ali, gospodo preozbiljno je ovo pitanje i mislim radi javnosti BiH ne bi treblai razvodnjavati ovo čemu smo težili na prošloj sjednici. Ovo isto mišljenje iznosim i napsrem one sljedeće komisije koju treba formirati a u koju predlažem gospodina Miru Grabovca Titana ispred ovo i prihvatiće jer smo se tako dogovorili. Hvala vam.
Zahvaljujem uvaženom zastupniku gospodinu Amidžiću. Riječ ima uvaženi zastupnik gospodin Sead Avdić.
Ja moram kazati da donositi zaključke na bazi jednog slučaja, a zanemariti bližu prošlost u proteklu godinu – dvije dana je, krajnje neuputno i sankcionirati samo jedan slučaj i na njemu donositi odrednice i strategiju i suditi o događanjima u BiH. Što nači, sasvim je nužno u bližoj prošlosti godinu – dvije dana sagledati koje su transakcije prodaje oružja odigravale u ovoj zemlji BiH? I, s tog aspekta govoriti o sankcioniranju o jednostavnom položaju naše vanjske politike i svemu ostalom. Izdvajati jedan slučaj iz mozaika trgovine oružjem ove države sa stranim državama nije uputno i nije dobro, posebno u predizbornoj kampanji. Onda je to politizacija, jednostavno želja za senzacijom, a to nije dobro za državu BiH, a plus još imamo jednu komisiju koja se bavi istim tim stvarima. Znači, aposlutno, zamjenjujemo teze i mislim, imam osjećaj da smo na krivom tragu. Komisija kako da ne, 48 ispitati ovaj slučaj i sve slične slučajeve u BiH. Kome to smeta u vom parlametnu. Kome smeta u državi BiH. Zašto to neće zapitajte se. Hvala vam.
Zahvaljujem uvaženom zastupniku gospodinu Avdiću. Riječima uvaženi zastupnik gospodin Baković.
Dame i gospodo, izašao samg ovoriti ne zato što sam htio i što sam inspiriran, nego zato što sam morao. Nisam više mogao odoljeti, nisam više mogao podnijeti ovakvu atmosferu. Ako smo mi na prethodnoj sjedici dogovorili se da osnujemo te komisije i ustanovili razloge za to i rargumentirali onda je sada red da priđemo da osnivamo te komisije i nek komisija radi, ali sada ako pojedinci izlaze ovdje pa se razmašu po političkoj potrebi, o objašnjavanju neke međunarodne situacije, ja mislim da je to sasvim suvišno da komisija zna što će raditi, neka se poveže sa federalnom komisijom ili nekim tijelom, koje ima veze s tim, ili sa nekim sudskim organima, sa MUP-om itd. nek odradi svoju stvar. Ali, želio bih još nešto reći. Ako u BiH se doda da to, to i to i ako se misli samo da će parlamentarna komisija bdjeti i srediti stvari, onda se mi svi varamo. Ako neće u ovoj držvi postojati dijalektičko jedinstvo, između izvršne vlasti i legistlative i ako se one neće pošteno dopunjavati onda od mnogih stvari neće biti ništa. Ali, ako bude procesa a i sada ga ima, da izvršna vlast ili obratno gleda jedna drugu da nasamari i ko će kome nešto podvaliti, ili ako nema povjerenja onda stvar neće ići u redu. Ako u BiH ministarstva odgovarajuća u Federciji i RS rade neke stvari koje su suprotne sa zakonom i sa pozitivnim propisima, a mi samo smo zato da bdijemo, nemoćno da dbijemo nad stvarima, onda stvari neće biti dobre. Nego, kažem trebaju izvršni organi da rade svoj posao pošteno a Parlament i da nekad kontrolišra, ali da mi ovdje stavljamo se uvijek u neku službu da budemo na strazi, eto da čuvamo mi državu sami biće to izlišno. Tu trebamo svi polako i svi faktori da ujedine se i da vode o tome računa. To je to, inače, ja mislim da mi trebamo formirati te komisije dati ljudima mogućnost da rade, imati povjerenje u njih i ništa više.
Zahvaljujem uvaženom zastupniku gospodinu Bakoviću. Rijeć ima uvaženi zastupnik gosodin Zdenko Vukić.
/govori sa mjesta i ne čuje se izlaganje/
Peti onda. Ja mogu konstatirati da je do sada predloženo pet uvaženih zastupnika za ovu komisiju. To su uvaženi zastupnici gospoda: Ramiz Vilić, Miloš Jovanović, Mirko Banjac, Zdenko Vukić, Ivo Lozančić. Ima li još diskutanata? Mi bi trebali donijeti, ako nema niko nikakvih drugih prijedloga, smara li predlagatelj da to može biti komisija od pet. 49
Dvije trećine u prvu i to je jedno pravilo.
Ima, Ramiz Vilić, Vukić, Lozančić i dobro je sve. Mi bi trebali sada donijeti zaključak o formiranju komisije u ovom sastavu koja će utvrditi, evo može, ako vi imate. Imamo prijedlog komisija od šest. Znači, dodaje se još uvaženi zastupnik gospodin Mehtić. Ima li još ko da diskutira? Rijeć ima uvaženi zastupnik gospodin Bogić Bogićević.
Dame i gospodo, osjećam potrebu da kažem samo zašto Klub SDP-a nema prijedlog za člana komisije. Prošli put smo čuli obrazloženje kako je prodato oružje Kamerunu, ali to nije bilo dovoljno. Mi smo bili protiv formiranja ove komisije, s obzirom da je u štampi i javnosti optuženi i prozvani SDP kao najodgovornija za prodaju oružja. Nismo bili protiv zato što bi preuzeli odgovornost ili bismo tada priznali da nešto nije u redu. Bili smo neka komisija ispita i ovo i svaki put kad budekomisija i svaka komisija koja je predložena na prošloj sjednici Parlamenta mi smo je podržali. Zašto ne? Nek radi svoj posao, s obzirom da smo, između ostalog i optuženi i, s obzirom da mislimo da ova komisija neće uspjeti za 60 dana ponuditi ovom parlamentu valjane dokaze, s obzirom da ovaj parlment za taj dio posla u istinu nije nadležan, izuzev ukoliko se proširi na prijedloge koje je danas iznio gospodin Amidžić, ali on je to danas rekao ne prošli put. Ja nemam ništa protiv toga, samo zato SDP neće učestvovati u radu komisije, razmatraćemo izvještaje, prihvatati ili ne prihvatati i nemamo ništa protiv rada.
Zahvaljujem uvaženom zastupniku gospodinu Bogiću Bogićeviću. Sukladno članku 26. stavak 2. znači, da Dom zaključkom može usvojiti, uspostaviti privremene, odnosno istražne komisije, predlažem da donesemo zaključak da se formira ova privremena komisija u sastavu ovih šest osoba kako je pročitano prije. Ko je za? Hvala. Ima li protiv? Hvala. Suzdržanih? Od 34 koji su prisutni 27 za – 1 protiv i 4 suzdražno. Znači, potrebno bi bilo i entitetsko. Ko je iz Federacije BiH za? Hvala. Ko je iz RS za? Iz Federacije 15 za – iz RS 11 za. Znači, donijeli smo zaključak o formiranju ove privremene komisije u sastavu kako je pročitano. Uvaženi zastupnici gospoda: Vilić, Jovanović, Banjac, Vukić, Lozančić i Mehtić. Zahvaljujem. Prelazimo na 4. točku. Ad.4. Formiranje istražne komisije za ispitivanje slučaja pronalaska oružja u Mostaru Da li neko želi uvodno obrazloženje. Samo, bio je prijedlog uvaženog zastupnika da uđe Miro Grabovac-Titan a evo ima prijedloga da bude ista. Riječ ima uvaženi zastupnik 50 gospodin Amidžić. Možemo mi umjesto gospodina Vukića ako se ostali slažu ako to mogui imaju vremena.
Gospodo zastupnici, radi se o našem opredjeljenju da formiramo dvije komisije. Ja smatram da stvarno nije umjesto da buduisti ljudi u obje komisije, jer objektivno oni trebaju raditi. Nije moguće raditi na dva posla važna. Prema tome, moje je mišljenje bilo da, znači, ide novi sastav komisije, ali sam ja ispred kluba u tu drugu komisiju predložio jednog od ljudi, jednog člana gospodina Grabovca. Smatram da bi trebalo da više parlamentaraca učestvuje u ovom radu. Prema tome, smatram da nije dobro da se ponovi kompletna komisija. Možda neko može raditi dva-tri posla, ali, ja ne bih mogao raditi dva posla. Hvala vam.
Ko se javlja? Riječ ima uvaženi zastupnik gospodin Mirjanić.
Ja ću kratko, da ne bi napravili jednu grešku. Maloprije smo formirali privremenu komisiju. Predlažem da i ovo bude privremena komisija da poštujemo nadležnost institucija Federacije BiH. Hvala.
Zahvaljujem uvaženom zastupniku gospodinu, ovdje je predlagatelj tražio formiranje istražne komisje sukladno i Posovniku. U Poslovniku kaže: uspostaviti privremene, odnosno istražne. Tako u poslovniku piše.
To je privremena.
Ramiz Vilić. Ima li još prijedloga? Imamo dva do sada prijedloga. Miro Grabovac Titan, Ramiz Vilić. Ja bih isto ispred ovih koji nemaju kluba zamolio, da li je uvaženi zastupnik gospodin Đedović raditi u ovoj komisiji? Nije. Evo imamo tri predložena. Imate li još prijedloga? Što se mene tiče dovoljno je trojica. Je li dosta tri? Ako smatrateda je dovoljno tri zastupnika. Riječ ima uvaženi zastupnik gospodin Mijatović.
Gospodo, zaista ja mislim da se ozbiljnije trebamo ponašati kao parlmentarci, jer vidite sve ovo što se do sada diskutovalo, ja se izvinjavam, ali to je sve propisano Poslovnikom. Ništa nije trebalo diskutovati. Nadležnost komisije ima Poslovnikom određena. Ovo da li se može na nivou države, pa kako se ne može na nivou držve i tačno piše ovdje sa kim može i mora sarađivati na svim nivoima vlasti, ima čak pravo i sa grupom građana. Vi ste diskutovali, može, ne može, entitetski parlament itd. Nadalje, ne mogu tri člana gospodo. Pročitajte Poslovnik i tu važi konsenzus i mora biti zastupljena dva na prema tri iz Federacije i RS i međuse biraju predsjednika i dva zamjenika predsjednika i ako odredite tri sve će vam biti predsjednici, neće niko raditi. Nemojte da budemo neozbiljni. Ako formiramo komisiju, 51 onda je formiramo po Poslovniku. ako nećemo formirati, onda kažite nećemo formirati i gotovo.
Zahvaljujem uvaženom zastupniku gospodinu Mirku Mijatoviću. Ko se dalje javlja za riječ. Ovdje se radi o stalnim komisijama. Stalne komisije su propisane. Znači, predloženo je do sada šest. Miro Grbovac-Titan, Ramiz Vilić, Mirko Mijatović, Bahrija Osmanović, Marko Amidžić, Mariofil Ljubić i Zoran Spasojević. Evo ja odustajem, Spasojević, ja mislim Spasojević treba da imamo i entitetsku. Znači da donesemo zaključak da formiramo ovu privremenu komisiju, koja će se baviti evo gore ovim pitanjima, ispitivanje slučaja pronalaska oružja u Mostaru. Ko je za? Hvala. Ko je protiv? Hvala. Ko je suzdržan? Od 37 za 20 – protiv 3 – 10 suzdžranih. Idemo na entitetsko. Ko je iz RS za? Ko je iz Federacije za? Federacija za 11 – RS 8 znači prošlo. Ad.5. Donošenje rezolucije u vezi sa upotrebom terminologije u skladu sa Dejtonskim sporazumom Da li neko želi prije da, riječ ima uvaženi zastupnik gospodin Mašić.
Mislim da ova rezolucija kako je terminološki ovako naslovljena i sam naslov moram izraziti tako čista glupost i besmislica. Hvala.
Zahvaljujem uvaženom zastupniku gospodinu Mašiću. Ko se dalje javlja za riječ? Rijeć ima uvaženi zastupnik gospodin Boro Bjelobrk.
Predlagaču ove rezolucije, želim samo da saopštim da sam pobornik one čuvene Volterove. Gospodine ja se ne slažem sa vama, ali ću sve učiniti da imate pravo da govorite.
Zahvaljujem uvaženom zastupniku gospodinu Bjelobrku. Ko se dalje javlja za riječ? Rijeć ima uvaženi zastupnik gospodin Sead Buturović. 52
Ja neću ništa o rezoluciji da govorim, ali ću reći samo ovo. Na osnovu iskustava rada parlamenata evropskih država, ja bih ovdje predložio da razmislimo o tom, da uvedemo kodeks ponašanja svakog parlamentarca u skupštini, koji sadrži 5-6 tačaka. Možemo da predložimo to, ako ste zainteresirani, ovo je samo kao jedan prijedlog za razmišljenja Kolgiju. Ono što smo vidjeli gospodine Mirjaniću u drugim parlamentima da nam mobiteli ne zvone na sastancima itd. Okej. Mislim kodeks ponašanja.
Zahvaljujem uvaženom zastupniku gospodinu Seadu Buturović, ali to ćemo ostviti za jednu od narednih. Jedino poruke mogu ići. Ko se još javlja za riječ? Znači, stavljam na izjašnjavanje donošenje rezolucije u vezi sa upotrebom terminologoje u skladu sa Dejtonskim sporazumom. Ko je za? Hvala. Ko je protiv? Hvala. Suzdržanih? Od 38 koji su izjašnjavali za 12 – 22 protiv – 2 suzdržanih. Znači, nije prošlo, ne moramo ići dalje. Ovim smo zaključili i ovu petu točku. Završili smo današnji dnevni red. Ja se stvarno zahvaljujem uvaženim zastupnicima što su bili i strpljivi i efikasni ipak. Sjednica je završena u 20:15 sati.